Android Android: Aplikazioak eta jokoak euskaraz\nAndroid - Aplikazioak euskaraz\nDeskargatzen duzuen aplikazioa edo jokoa hizkuntza bakarra badu, hau da, euskara hutsean badago, automatikoki euskaraz konfiguratuko zaizue, berdin da gailua zein hizkuntzatan erabiltzen duzuen.\nHori bai, euskaraz eta beste edozein hizkuntzatan erabili ahal bada, gailua euskaraz konfiguratu behar duzue, bestela ezin izango duzue euskaraz erabili. Aplikazioa edo jokoa martxan jartzen duzuenean, hizkuntzak aukeratzeko aukera ematen badizue, euskara aukeratu (batzuk ez dute aukera hau ematen). Android motatako gaillua euskaraz nola konfiguratu behar den jakiteko, hemen duzue bideo bat.\nNegua heldu da eta elurrak ia baso osoa estaltzen du dagoeneko… Haur eta helduak gure protagonistaren bisitaren zain daude euren etxeetan.\nBa al dakizu nor den?\nBikote Jolasa jolas dibertigarria da! Ipuintxoko hiru ipuinetako pertsonaien bikotea aurkitu behar duzu.\n- Osasun ohitura onak errotzea.\n- Begiraleak formatzea.\nMamuek zure herriaren oroitzapenak ezabatu dituzte. Zeure helburua, lauburu magikoak berreskuratzea izango da. Hauekin euskal kulturaren sinbolo eta historiak ezagutzera emateko.Baina kontuz ibili! Mamuak paisaia bakoitzean egongo dira zure lana oztopatu nahian! Hauek animalia edo pertsonen itxura hartu dute eta lortutako lauburuak lapurtzen saiatuko dira. Abentura hau hasteko prest al zaude?\nBaserriko Abenturak Android gailuetan erabilgarria den aplikazioa da.Euskaraz modu atsegin eta dibertigarrian gozatzeko pentsatua dago. Jokoak baserria eta bere ingurunea ditu ardatz eta bertan, zazpi gune aurkituko ditu erabiltzaileak.\nBertan, quizz jokoak, irudi eta hitzak erlazionatzeko jolasak, bikoteak bilatu, memoria edota puzzle jolasekin egingo du topo.\nAplikazio hau doakoa da eta 18-24 urte bitarteko gazteek musika eta antzerkiarekin zerikusia duten gai orokorrak ezagutu eta ikasteko dago pentsatua. Bi jokoz dago osatua, bata antzerkiari buruzkoa eta bestea musikari buruzkoa eta oso mekanika erraza dute. 20 galderez osaturiko 4 mailatan daude banatuak eta maila batetik bestera pasatzeko aukera dago, lortu diren puntuen arabera. Puntu gehiago ematen dituzten galdera bereziak ere badaude, eta hauek jokoan aurrera egiten laguntzen dute.\nSignal, telefono deiak eta mezuak enkriptatzeko aplikazioa da. Momentuz, Android sistemetan euskaraz erabil daiteke. Euskaraz erabiltzeko, gogoratu telefonoa euskaraz konfiguratuta izan behar duzuela, telefonoa erabiltzen duzuen hizkuntzan automatikoki konfiguratuko da.\nMugikorrerako liburukanta. Bila ezazu zeure kanta gogokoena zure lagunekin kantatzeko.\nkxo! Turismoa euskaraz aplikazioarekin euskarazko oinarrizko hiztegia ikasteko aukera dute turistek Euskal Herrira etortzen direnerako.Bisitatzen gaituzten turistei euskarara hurbiltzeko aukera ematen die aplikazio honek, ohiko egoeretan molda daitezen; besteak beste, agurtzean, pertsonen arteko harremanetan, ostatuetan, jatetxeetan, erosketak egitean eta halako egoeretan.\nEGA APP. Azterketa\nEGA (Euskararen Gaitasun Agiria) azterketa prestatzeko 4000 ariketa baino gehiago: Atariko proba, sinonimoak eta berridazketak.\nIKA euskaltegien eskutik ohiko zalantzak argitu eta zure euskara maila hobetzen lagunduko dizun aplikazioa.\nArlo hauei buruzko ariketak daude:\nIKA euskaltegiek Araba ezagutzeko jolas hau ekartzen dizute.Denboraren aurka erantzunez galdera sorta ahalik eta azkarren erantzun puntuazioa hobetzeko. Baina kontuz, huts eginez gero puntuak galduko dituzu eta!\nIKA euskaltegien eskutik zenbakiak euskaraz ondo idazten ikasiko duzu. Hainbat ariketa mota dauzka aplikazio honek:\n- Digituak letra bihurtu\n- Letrak digitu bihurtu\n- Eragiketa matematikoak\nIKA euskaltegiek gure hizkuntzaren ezagutza frogatu nahi dute! Denboraren aurka erantzunez galdera sorta ahalik eta azkarren erantzun puntuazioa hobetzeko. Baina kontuz, huts eginez gero puntuak galduko dituzu eta! Aurrerago izen emateko aukera izango dugu, zure lagunekin puntuazioa partekatu eta IKA euskaltegietatik antolatuko ditugun lehiaketetan parte hartzeko aukera izango delarik.\nHemen dute gurasoek lehenengo APP ipuinak entzuteko euskeraz.Hemen entzun dezakezu ipuin klasikoak zure umeekin eta ipuin hauek zuzenean; Hiru Txerritxoak, Ahate Itsusia, Sirenatxoa, Txanogorritxu, Berunezko Soldadutxoa, Emperadoren traje Berria, Otsoa eta 7 antxumeek, Edurnezuri, Hamelingo Txirularia, Hansel eta Gretel.Ipuinak Grimm anaiak eta Hans Christian Andersen -ak dira Kontuak, euskera dute hizkuntza bezala eta euskaraz dira.\nJoko Joko, lagunekin, familiarekin, etxean edo parkean ongi pasatzeko joko paregabea da. Taldeka euskaraz gozatzeko aplikazio bikaina daukazue hau. Erruleta erabili eta tokatzen zaizkizuen frogak burutu itzazue irabazteko.\nKatamotz hitzak euskeraz Irakurketa eta idazketa lantzeko 6 ariketa dira.5 urtetik gorako umeentzat egokia. Batez ere lehengo zikloan irakurtzen hasten direnean.\nAriketen maila erreza, ertaina eta zaila izan daiteke. Pinguinoen bidez aldatu daiteke.Ariketa erresak 2-4 hizki bitarteko hitzak dira.\nAriketa ertainak 5-8 hizki bitarteko hitzak dira.Ariketa zailak 8-12 hizki bitarteko hitzak dira. Auzazko ariketak agertzeko pinguinoen azpiko play botoia sakatu.\nZazpi lurraldeak kontuan hartzen dituen Euskal Herriko lehen turismo aplikazioa da Ihesi.Non jan dezaket Bermeon? Zer ikusi behar nuke Maulen? Non egin dezaket lo Tuteran? Bastidarrek bertara joateko egun berezirik gomendatzen al dute? Noiz izaten dira Ezpeletako festak? Herritarrok teknologia berriak erabiliz sarean geure gida osatu eta hurbil diezaiogun Euskal Herria elkarri!\nAzkue Fundazioak Jakina! Euskal tribiala online jokoa garatu du. Jakina! Euskal tribiala da, formatu honetan internet bidez jokatzeko sortu izan den lehenengo jokoa euskaraz. Jokoaren helburua da erreminta atsegin, dibertigarri eta didaktikoa eskaintzea , jokoaren bidez euskaldunon arteko harremana sendotzeko.\nZure haurrak hizkiak eta zenbakiak era erraz eta dibertigarrian ikastea nahi duzu?Orduan hau da behar duzun jokoa! Jolas honen bitartez, zenbakiak eta alfabetoko hizkiak, bai maiuskulak bai minuskulak ikasiko ditu era desberdinetan.Hizkien aldetik, minuskulak eta maiuskulak erlazionatzeaz gain, hauen ordena eta marrazteko era ere ikasiko ditu. Mailaka sailkatuta daude mini-joko desberdinak eta jolastu ahala joko gehiago desblokeatuko ditu haurrak. Joko bakoitza hasi baino lehen instrukzioak azalduko dira, eta bukatzerakoan izarren bidezko puntuazioa jasoko da.\nIkasi ezazu euskaraz irudiak erabiliz!Hitzaturekin zure hiztegia hobetu dezakezu modu dibertigarri batean. Kategoria ezberdinetan antolatuta, irudi sorta bat aurkezten du eta bertan ezkutatuta dagoen hitza asmatzea izango da zure helburua. Hiztegiarekin praktikatzeko itzulpenak erabiltzeaz aspertuta bazaude hauxe duzu aplikazio aproposa, ikasi ezazu euskaraz euskararekin!\nEzagutu Marigorringoren mundua, eta lagundu etxerako bidea aurkitzen.\nBaakixu zer dan manka-manka etxi?Eta sarrakixu atati?\nEta zafo etxi?Baten bat dra ei zu? Danak huts? Ezta ixe pasaten. Geuk lagunduko dotsuau “ondarrutar-ondarrutarran titulu” lortzen.\nAhorkado joku klasikoa baina kasu honetan euskerazko bertsioan 1000 hitz baino gehiago eta 24 gaiz osaturik dagoela. (Gai eta hitz gehiago joango dira gehitzen denborarekin).\nMandatuak, errekaduak, enkarguak, erosketak non apuntatu ez dakizula, erosi beharrekoen zerrenda etxean ahaztu duzula, azken orduan pisu-kideak zer eskatu dizun ez duzula gogoratzen edo etxean gosaltzeko galleta nahikoa dituzun ez dakizula…Saskia, erosketa zerrenda mugikorrean egiteko aplikazioa, egoera horietan lagungarri izango duzu.\nAplikazio hau 2014ko Kilometroen barruan sortutako ekimena da.Helburua, erabiltzaile bakoitzak metro bat egitea da. Eta, bakoitzak metro bana eginda, ibilbideari ahalik eta itzuli gehiena ematea.Erabiltzaileek egindako metro bakoitzeko (doan!), babesleek dirua jarriko dute Kilometroak festaren alde.\nKoadrilakoekin poteatzeko aplikazioa!Koadrilakoekin afaltzera edo poteatzera irten eta botea eramatea edota erronda eskatzea tokatu zaizu? Zure lagunen tragoen erronda apuntatzeko paperik ezta boligraforik eskura ez badituzu edo idazteko gogorik ez badaukazu PinuPoteo da behar duzun aplikazioa! Aplikazio honetan, eskatzen diren ohiko edariak aurkitu ditzakezu.\nSegaPotori esker ez duzu aitzakiarik izango bertso bat idazteko. Zauden lekuan zaudela, duzun estaldura duzula, idatzi bertso bat!Aplikazioa erabilerraza eta intuitiboa da, bertsoa idazteko aukera ematen du hainbat laguntza eskainiz:\n-Silaba eta errima-zuzentzailea\nBilbao Bizkaia ur partzuergoko kontsultak egiteko aplikazioa.


Txina Tamaina Handiko Heavy Duty altzairuzko piezak Soldadura fabrikazio piezak fabrikatzaile eta hornitzaileen fabrikatzaileak eta hornitzaileak |THYH\nproduktuaren izena Dimentsio Handiko altzairuzko pieza astunak Soldadura fabrikazioa muntaketa pertsonalizatua metal fabrikazioa\nMateriala altzairu herdoilgaitza/altzairu leuna/altzairu galvanizatua/Aluminioa/titanio aleazioak.\nAplikazioaIndustriala Makineria, Aeroespaziala, Automozioa, Metalurgia, Trenbide GarraioaEnergia Berria, Ontzigintza, Petrokimika, Eraikuntza\nZehaztapen nagusiak/Ezaugarri bereziak:\nMetalezko fabrikazio pertsonalizatuen zerbitzu sorta zabala eskaintzen diegu mundu osoko bezeroei.Metal tipiko guztiekin lan egiten dugu, hala nola, karbono altzairua, altzairu herdoilgaitza, aluminioa eta kobrea aleazioak, baita metal arraroekin ere, nikela eta titanioa aleazioak bezalakoak.Makineria, Aeroespaziala, Automobilgintza, Metalurgia, Trenbide Garraioa, Energia Berria, Ontzigintza, Petrokimika eta Eraikuntza industriak dira dagoeneko zerbitzatu ditugun arloak.Hala ere, erronka berrietara irekita gaude eta ez gara aipatutako industriara mugatzen.\nKarbono-altzairua, altzairu herdoilgaitza, aluminioa eta kobre-aleazioak bezalako metalak gure lan-kategorian sartzen dira, oro har, baina metal arraroekin ere aurre egin diezaiokegu nikela eta titaniozko aleazioekin.\nMetal astunen fabrikazioa\n● Aurre egitea\nlaser ebaketa: tamaina handiena 2700X3500, gehienezko lodiera 25mm\nplasma ebaketa: tamaina handiena 2500X3200, gehienezko lodiera 70mm\nlinterna ebaketa: tamaina handiena 18000X5000, gehienezko lodiera 300mm\nPrentsa balaztatzea: gehienezko luzera 15000mm, gehienezko lodiera 100mm\nplaka ijezketa: gehienezko zabalera 4100mm, gehienezko lodiera 200mm\nmekanizazioa: tamaina handiena 46000X8000X7000\n1) Urte askotako txapagintzan esperientzia eta mundu osoko bezeroei zerbitzatu.\n2) 80 langile profesional eta gogor baino gehiagok karrera zoragarria egiten dute.\n3) Nazioarteko maila aurreratuko ekipoak, hala nola CNC, tornu numerikoak, soldadura ekipoak,\nCMM eta detektatu eta gure produktuaren kalitatea bermatzeko erabili ditugun probak egiteko ekipoak.\n4) OEM zerbitzua, eskatzen duzuna da gure bila.\n5) ISO kalitate kontrola\n1. Fabrika al zara?\nGu fabrika bat gara.\n2. Zertan zara ona?\nEskaera ez estandarra (txapazko fabrikazio mota guztiak gainazal tratamenduarekin) eta fabrikazio fina duten altzairu herdoilgaitzezko/aluminio/titaniozko aleazio produktuak.\n3. Zein abantaila dituzu?\nKalitate handiko eta fabrikako zuzeneko txapa eta metal astuneko lanak pertsonalizatuak, zuk diseinatzen duzu, eraikitzen dugu, zure marrazkia/lagina/irudia oso estimatuko da.\n4. Edozein lagin eskuragarri?\nPozik gaude lagina eskaintzeko.\n5. Stocken dagoen ondasunik?\nNormalean salgaiak eskaera egin ondoren bakarrik egiten ditugu.Eskaera gehienak pertsonalizatuak dira.\n6. Zergatik markatu duzun prezioa hain merkea?\nKostuen kontrol zorrotza, lehengai zuzena.Txapa pertsonalizatutako fabrikazioen fabrikatzailea gara, prezioak material, dimentsio, gainazaleko tratamendu, entrega eta abarren arabera aldatzen dira.Azken prezioa eskakizunen araberakoa da.\nAurrekoa: Altzairu herdoilgaitzezko tolestura pertsonalizatua, soldadura fabrikatzeko produktuak\nHurrengoa: Soldadura pertsonalizatua eta fabrikazio metalezko piezak Txinako fabrikazio fabrikatik\nMetalezko fabrikazio pertsonalizatuaren hornitzailea\nPertsonalizatutako txapa fabrikatzea\nFabrikazio Piezen fabrika\nErresistentzia handiko altzairuzko piezak\nHeavy Duty Soldadura Fabrikazio Piezak\nFabrikazio Astuneko Piezak\nAltzairu herdoilgaitzezko metalezko fabrikazio pertsonalizatua\nSoldadura Fabrikazio Piezen Fabrikatzailea\nSoldadura Fabrikazio Piezen hornitzailea\nStuttgarteko Gustaveren eskutik - 2018.03.03 13:09\nBeti uste dugu xehetasunek erabakitzen dutela enpresaren produktuaren kalitatea, alde horretatik, enpresak gure eskakizunak betetzen ditu eta ondasunak gure itxaropenak betetzen ditu.\nMilango Jessieren eskutik - 2017/06/29 18:55


Fracking - Giza eskubideak\nGiza eskubideak | 2014-04-18 20:48\nBa al dakizu zertan datza fracking-a?\nZeintzuk izan daitezkeen bere ondorioak?\nNolako arazoak sorrarazten dituen?\nHona hemen internet zehar aurkitu dudan informazioa. Ondoren agertzen den informazioa, Bizkaiko Facking plataformak defendatzen du.\nOhiko petrolio eta gas hobiak pixkanaka agortzen ari dira eta hori dela eta, erregai fosilen enpresak erregai gutxiago duten eta ustiatzen zailagoak diren hobietan lan egiten ari dira gaur egun. Ez da segurtasunez ezagutzen zenbat gas egon daiteke horrelako hobietan, ezta ze gas kopurua ustiatu daiteken ere. Baina gero eta gehiago ezagutzen ari gara ez ohiko gasa ustiatzeko erabiltzen den "haustura hidraulikoa" izeneko teknologia, eta berak sortzen dituen arriskuak eta ingurugiro kalteak. Haustura hidraulikoak ez du klima aldaketaren arazoa arintzen, baizik eta klima aldatzen ari den erregai fosilen erretzea areagotzen du, eta gainera metano ihesa handiak sortzen ditu, metanoa atmosferan negutegi efektuzko gas oso indartsua izanik.\nEusko Jaurlaritzak haustura hidraulikoa edo fracking deritzon teknikaren bidez gas ez-arrunta erauzteko edota honen inguruko ikerketa-proiektuak martxan jartzeko asmoa azaldu du. Lurpetik gas naturala erauzteko teknika bat da Teknika honen erabilpenak dituen arriskuez hitz egin da asko. Frackinga edo haustura hidraulikoa presio handiko fluido baten bidez harri-geruzak hausteko eta gas naturala erauzteko teknika bat da. Horretarako, bertikalean zulatu behar da erreserbak dituzten harri-formazioetara heldu arte (normalean 1.000 eta 5.000 metro artean egon ohi dira). Ondoren, horizontalean zulatzen jarraitzen dute, 1.500 eta 3.000 metro inguru.\nUne horretan, harea (% 98) eta produktu kimikoak (% 2) erantsita, milioika litro ur injektatzen dute presio handian, gas naturala biltzen duen harkaitza zartatzeko. Horrela, gasa askatu eta azalera arte igotzen da hoditik, urarekin eta osagai kimikoekin batera. Leherketa horiek lurrikarak sor ditzakete.\nGasarekin eta produktu kimiko horiekin batera, urak beste substantzia batzuk ere garraia ditzake, askotan arriskutsuak, baita erradioaktiboak ere. Azalera osasunerako kaltegarriak diren metal astunak hel daitezke, merkurioa eta beruna, besteak beste. Hondakin-ur hori azalean biltzen dute, hainbat putzutan.\nFracking-a ingurugiroarentzat, zein giza osasunarentzat oso teknika arriskutsua dela uste dute bizkaino fracking ez plataforma. Izan ere, beste herrialde batzuetan izandako esperientziek, AEB-etan kasu, agerian utzi baitute teknika honek inpaktu ugari dituela uretan (akuiferoen kutsadura eta gehiegizko ustiaketa), negutegi-efektua sorrarazten duten gasen isurketa handia, eta aktibitate sismikoa areagotzea, besteak beste. Eusko Jaurlaritza, Ingurumen Inpaktu Ebaluazioa prozedura bete gabe, baimenak ematen ari dira.\nIragazgaitzek, hodiek eta hesiek huts egin dezakete; edota euriteek putzuek gainezka egitea eragin dezakete. Hori dela eta, erraza da ura isurtzea eta inguruan filtratzea.\nHaustura hidraulikoa eraginez gas ugari erauzteko, beharrezkoa da hainbat putzu egitea, lursail handiak okupatuta, eta gai kimikoekin nahasitako milioika litro ur injektatzea.\nHainbat estatuk urteak daramatzate erregaiak erauzteko teknika hori erabiltzen, AEBek batez ere. Herrialde horietan, ustiatze horiek eragindako hainbat arazo aurkitu dituzte. Hala, prozesu horrek hainbat ingurumen-arazo sor ditzakeela egiaztatu dute, horien artean lurpeko uren kutsadura, kutsadura atmosferikoa, negutegi efektua sortzen duten gasen isurketa (metanoa), lurrikarak, kutsadura akustikoa, eta paisaiarako inpaktuak.\n2011n, Europar Parlamentuko Ingurumeneko, Osasun Publikoko eta Elikagaien Segurtasunerako Batzordeak zabaldutako txostenaren arabera, haustura hidraulikoak "substantzia kutsatzaileak isurtzen ditu atmosferara, eta lurpeko urak kutsatzen ditu fluido eta gasen jarioengatik, hausturetarako erabiltzen dituzten likidoen isurketengatik, kontrolatu gabeko hondakin-uren husteengatik eta gas naturala askatzeko erabilitako produktu kimikoengatik (600 baino gehiago)".\nEuropako hainbat lurraldetan debekatu egin dute haustura hidraulikoa, Frantzian, Bulgarian, Irlandan, Errumanian, Txekiar Errepublikan edota Alemaniako hainbat estatutan, esaterako. Beste batzuetan, Austrian kasu, limite zorrotzak ezarri dituzte frackinga erabiltzeko.\nGaian sakontzeko, internet eta Bizkaiko Fracking ez! plataformaren bidez, bideo ezberdinak partekatuko ditut:\nLa guerra del fracking, Argentina\nFracturando el yacimiento de Eagle Ford\nFrackingaren kontrako bideoa!\nGuzti hau irakurrita GEAUn agertzen den 29. atala urratsen da. Pertsona orok komunitatearekiko betebeharrak ere baditu, komunitatea baita bere nortasuna guztiz eta era askean garatzeko toki bakarra. Gobernuak ez du herritarren ongizatearen alde egiten, ikusi dezakegunez, guzti honek gure inguruan eragin nabarmena izan dezake, elikaduran erabat eraginez. Bestetik, inguruaren kutsatzeak gure osasunean eragina izan dezakeela islatu da. Beraz, betebeharrak betetzen ez direla esango nuke.\nelikadura eskubideak fracking giza ingurumena


Bisaiak, emaitzaren isla | Kirola | Berria\nRealak irabazi du Athleticen aurkako derbia. Oiartzabalek bi gol egin ditu penaltiz, eta Sangallik sartu du bestea. Baliorik gabe utzi diote gol bat Adurizi\nRealeko Mikel Oiartzabal txuri-urdinen hirugarren gola ospatzen, alboan Yerai Athleticekoa duela.. JAVIER ZORRILLA / EFE Tamaina handiagoan ikusi\nGolak. 0-1: Oiartzabal (29. min.). 1-1: Muniain (31. min.). 1-2: Sangalli (47. min). 1-3 Oiartzabal (73. min.) Epailea. Hernandez Hernandez. Txartel horiak: Athleticeko De Marcos, Susaeta, Iñigo Martinez, Williams, Dani Garcia, eta Raul Garcia; eta Realeko Zubeldia, Moya, Zurutuza, Illarramendi eta Bautistak. Bestelakoak. 46.684 ikusle San Mamesen.\nDerbi klasikoa jokatu zuten atzo Athleticek eta Realak. Partida bizia izan zen, lehiaz eta polemikaz jositakoa, eta bi taldeetako zaleen aurpegiak izan ziren amaierako emaitzaren isla. atearen aurrean asmatu zuenak eraman zituen hiru puntuak. Txuri-urdina izan zen garaipena, 1-3 irabazita.\nHarrobiko jokalariez jositako bi hamaikako zelairatu ziren, Euskaraldiaren pankarta eskuetan, goraino betetako San Mamesen; Lezaman aritutako zazpi jokalari zelairatu zituen Eduardo Berizzok, eta Zubietako bederatzi erabili zituen Asier Garitanok.\nJokoak erritmo bizia izan zuen lehendabiziko minututik. Athleticek hobeto ekin zion neurketari, eta, presioa goian eginaz, arriskua sortu zuen jokoa hasi berritan. Bi minutu igaro zirenerako zuri-gorriak bi aldiz gertutatu ziren donostiarren atera, eta laugarren minutuan izan zuen lehendabiziko aukera argia. Gorosabelek lurrera bota zuen Yuri area ertzean, eta Beñatek jaurtitako falta larri aldendu zuen Moyak. Are larriago aritu zen atezaina hurrengo jokaldian; ez zuen pasea egiten asmatu, eta baloia galtzear egon zen Muniainen aurrean.\nMinutuek aurrera egin ahala berdindu egin zen neurketa, eta erosoago jokatzen hasi zen Reala. Txuri-urdinek baloiaren jabetza kendu zieten bilbotarrei, eta aukerak sortzeari ekin zioten. Bi aldeetan erasoko jokaldiak ikusten ziren etenik gabe.\nJokoa orekatu ahala piztu zen lehendabiziko polemika. Iñigo Martinezek area barruan lurrera bota zuen Luca Sangalli, 26. minutuan. Epaileak jokoa jarraitzen utzi zuen lehendabizi, baina VARa begiratzeko agindua eman zuen gero. Errepikapena ikusita, penaltia adierazi zuen Hernandez Hernandez epaileak, eta Oiartzabalek ez zuen aukera alferrik galdu. Ordu erdia bete zenerako aurretik zen Reala.\nAlabaina, gutxi iraun zien pozak txuri-urdinei. Baloia zelai erditik atera bezain pronto erasora egin zuen Athleticek, eta jokaldi katramilatsu baten ostean berdinketaren gola lortu zuen Muniainek.Berriz ere zabalik zen partida, baina baretu egin zen atsedenaldia artean. Banako berdinketarekin joan ziren bi taldeak aldageletara.\nPaperak aldatuta zelairatu ziren bi taldeak bigarren zatian. Realak kemen handiagoaz ekin zion, eta azkar batean nabaritu zen hori markagailuan. Bautistak presio egin zuen eskuin hegalean, hutsa egin zuen Yurik atzealdean eta Zubeldiak baloia berreskuratu zuen Realarentzat. Azkoitiarraren erdiraketa sareetara errematatu zuen Sangallik; txuri-urdinekin lehen mailan sartu duen estreinako gola da donostiarrarentzat. 47. minutuan, berriz ere aurretik jarri zen Reala.\nGolak patxada ekarri zien Garitanok zuzendutako jokalariei, eta eroso aritu ziren zelaian hurrengo minutuetan. Athletic, berriz, presak erasanda jardun zen, eta horren adibide izan zen Markel Susaetak ateratako korner bat. Eibartarrak zuzenean kanpora bota zuen baloia.\nRealak, bere aldetik, partida lasaitzeko hautua egin zuen, eta oraindik sari hobeagoa eskuratu zuen gisa horretara. Athletici utzi zion baloia, baina estutu egin zituen etxekoak. Hala, kontraerasora jo zuten donostiarrek, eta halaxe etorri zen partida erabaki zuen gola ere. Bautistak erasora jo zuen, eta bakarrik geratu zen atezainaren aurrean. Simonek falta egin zion area barruan, eta Realaren aldeko bigarren penaltia adierazi zuen epaileak. Oiartzabalek egin zuen taldearen hirugarren gola; bi gol sartu zituen eibartarrak.\nAthleticek mirariaren bila jo zuen orduan, eta zenbait aldiz gerturatu zen Moyaren atera. Adurizek gol bat ere sartu zuen, baina baliorik gabe utzi zuen epaileak, jokoz kanpo zegoelako. Azkenean, txuri-urdinek eskuratu zuten atzoko euskal derbia..


Schengengo Informazio Sistema (SIS I eta II) | Diccionario Cear\nSchengengo Informazio Sistema (SIS I eta II)\nSIS Europar Batasuneko Estatu kideen eta Norvegiaren, Islandiaren eta Suitzaren datu-basea eta kontsulta automatizatu komuneko prozedura da. 1995ean jarri zen abian, barne-mugetan kontrolak ezabatu zirenean.\n2013ko maiatzaren 1ean SIS II (Schengengo Informazio Sistemaren bigarren belaunaldia) jarri zen abian; sistema horrek hainbat hobetutako funtzio ditu, adibidez datu biometrikoak (hatz-markak eta argazkiak) eta ondasun jakin batzuen (aireontziak, itsasontziak, automobilak, kamionetak, su-armak, edukiontziak, ordainbideak, banku-billeteak eta lapurtutako, ostutako edo galdutako nortasun-agiriak) gaineko deskribapen mota berriak sartzeko aukera, baita datu horiek (adibidez pertsonak eta ibilgailuak) gurutzatzeko aukera ere. SIS II sistemak atxilotzeko, entregatzeko edo estraditatzeko bilatzen ari diren pertsonen deskribapenei atxikitako atxilotze-aginduen kopiak ere hartzen ditu barnean; agintari eskudunen aldetik egin beharreko jarraipena erraztuz eta arinduz.\nInformatika-sistema aurreratu horrek muga nazionalak kontrolatzen dituzten agintarien, aduana-agintarien eta polizia-agintarien artean informazioa trukatzeko aukera errazten du, hori guztia delitu larri batean parte hartu ahal izan duten pertsonei lotuta. Desagertutako pertsonen deskribapenak ere hartzen ditu barnean, batez ere haurren deskribapenak.\nHiru elementu ditu: sistema zentral bat, Schengengo esparruko Estatuen sistema nazionalak, eta sistema zentralaren eta sistema nazionalen artean komunikatzeko azpiegitura bat.


Patronalaren asmorik okerrenak konfirmatu dira | LAB SINDIKATUA\nEkintza Sindikala Patronalaren asmorik okerrenak konfirmatu dira\nPatronalaren asmorik okerrenak konfirmatu dira\nLABek Erakunde Sindikal eta Enpresarialen Estatutoen Gordailuari buruzko Errege Dekretuari CEOE – CEPYMEk eginiko alegazioak eskuratu ditu. Bertatik ondorio argi bat atera daiteke: CONFEBASK gezurretan ibili da. 2014ko azaroan gure eskuetara iritsitako txosten batean jasotzen zena aintzat hartuta, ELA eta LAB sindikatuak erregistrotik kanpo uzteko asmoa zuela salatu genuen.\nCONFEBASKek ukatu egin zuen txosten hori berea zenik. GEZURRETAN ari zen, EGIA BOROBILA zen, guk salatutakoa. Denbora izan da testigu: CEOE – CEPYMEren alegazioetan, CONFEBASKen txostenean agertzen diren alegazioak sartuak daude, ia hitzez hitz. Hori horrela izanik ere, zorionez, Errege Dekretuan (aurtengo ekainean onartua), alegazio horiek ez dira bere horretan onartuak izan.\nGuk oso argi genuen CONFEBASK horrelako astakeria bat eskatzeko gai dela. Guk argi dugu patronal autoritario eta antidemokratiko bat dugula aurrean. Guk argi dugu, gure sindikalgintzak traba egiten diola CONFEBASKi.\nSalaketarekin batera mobilizatu ginen eta baita instituzioak interpelatu ere. Legebiltzarrean eta Foru Aldundietan, CONFEBASKen asmoak gaitzesteko mozioak sartu genituen. Eragile politikoen gehiengoari, PNV, PSE eta PPri, nahikoa izan zitzaizkien CONFEBASKen hitzak. Berriro ere patronala babestu zuten, patronalari eman zioten sinesgarritasuna, eta gainera, guri giroa zapuztea leporatu ziguten.\nTestuinguru horretan Elkarrizketa Sozialeko Mahaia eratu zuten. Guztiz antidemokratikoa, gutxiengo sindikalarekin eta gehiengo sindikala lan mundutik kanporatzea eskatzen ari den patronalarekin.\nArgi dago COFENBASKek ez duela bere jarrera aldatuko, Jaurlaritzaren erabateko babesa duelako. Baina ez gaituzte geldituko. Gure lan sindikalarekin jarraitzen dugu, gure egunerokoan, prekarietatearen aurkako borrokan, langileen lan baldintzak hobetzeko borrokan.


Santa Ana festetako irudiaren bila - Olazti - 2022-06-17 - Guaixe.eus\nSanta Ana festetako irudiaren bila\nGuaixe 2022-06-08 13:04\n2018ko Olaztiko festetako txupinazoan. ARTXIBOA\nOlatzagutiko udalak uztailaren 23tik 26ra ospatuko dituzten festak iragartzek kartelaren lehiaketa martxan jarri du.\n2022ko Santa Ana festak iragarriko dituen kartela aukeratzeko lehiaketa antolatu du Olatzagutiko Udalak. Lanak entregatzeko epea ekainaren 15ean, asteazkenean, amaituko da, eta udaletxean, 10:00etatik 14:00etara, aurkez daitezke. Irudietako gaiak lotura zuzena izan beharko dute Olatzagutiko festekin, eta derrigorrez Santa Ana 2022 Olazti / Uztailaren 23tik 26ra / Del 23 al 26 de julio testua agertu beharko da. Kartela A3 formatuan aurkeztu beharko da. Lanak sinatu gabe aurkeztu beharko dira, eta atzeko aldean lelo bat agertu behar da. Honekin batera, kartazal itxi batean egilearen datu pertsonalak emango dira, eta kartazalaren gainean kartelaren leloa eta egilearen jaiotako urtea jarri beharko dira.\nLehiaketaren barruan hiru maila ezarri dituzte: 11 urte bitartekoak (2011n eta ondorengo urteetan jaiotako haurrak); 12 eta 14 urte bitartekoak (2010 eta 2008 urte bitartean jaiotako haurrak, biak barne) eta 15 urtetik aurrerakoak (2007. urtean eta aurreko urteetan jaiotako pertsonak). Maila bakoitzean sari bakarra emanen dute: 75 euro, 150 euro eta 200 euro, hurrenez hurren.\nKategoria bakoitzean kartel irabazlea aukeratzeko bozketa eginen da ekainaren 17an, 18:00etatik 20:00etara, Olaztiko kultur etxean. Bozketan Olaztin erroldatuta dagoen 16 uretik gorako edonork parte har dezake.


"Nire margolanak oso pertsonalak dira, momentuan sentitzen dudana transmititzen saiatzen naiz" - Urduña - Aiaraldea.eus\n"Nire margolanak oso pertsonalak dira, momentuan sentitzen dudana transmititzen saiatzen naiz"\nAimar Gutierrez 2021-02-25 07:00\nBere artelanak ikusgai jarri ditu Irati Rodriguezek Mahor liburudendan. / Aiaraldea.eus\nIRATI RODRIGUEZek (Urduña, 1986) urteak daramatza margolanak egiten. "Luma" da bere izen artistikoa, eta egindako zenbait koadrorekin erakusketa osatu du Urduñako Mahor liburudendan.\nNoiztik duzu margotzea afizio?\nGazte gaztetatik. Aita margolaria da ere. Ez du inoiz erakusketarik antolatu baina betidanik marraztu izan ditu koadroak. Etxea aitak egindako artelanez beteta izan dugu beti.\nNik uste hortik datorkidala zaletasuna. Halaber, oso estilo desberdinak izan ditugu beti. Aitak oso marrazki zehatzak egiten ditu, paisaiak milimetrikoki erreproduzitzen ditu. Nireak, ordea, askoz abstraktuagoak dira, kolore eta forma desberdinak nahastuz.\nMahor liburu-dendan jarri duzu erakusketa. Zure lehenengo erakusketa da?\nEz, bigarrena da. Duela bi urte Alhondegian antolatu nuen erakusketa bat, hori izan zen lehenengoa. Ez nengoen batere ohituta nire koadroak jendaurrean erakustera, baina esposaketa bat ikusi nuen bertan eta nik ere jar nezakeela pentsatu nuen. Alhondegiko arduradunarekin hitz egin eta animatu egin nintzen.\nJende asko harritu egin zen, ez zekiten marrazten nuenik, nik nahiko ezkutuan eraman baitut zaletasuna. Nire margolanak nahiko pertsonalak dira, lotsa puntu bat ematen zidan publikoki aurkezteak. Inaugurazio eguna egin genuen Alhondegian, eta biluzik egongo banintz bezala sentitzen nintzen.\n"Denborarekin aldatzen joan naiz estiloa. Hasieran koaderno batean margotzen nuen errotulagailuak erabilita; orain akuarelak oleoak eta margo akrilikoak erabiltzen ditut ere"\nZer nolako estiloa duzu?\nEsan bezala oso margolan pertsonalak dira. Momentuan sentitzen dudana transmititzen saiatzen naiz. Gainera, zenbait koadrorekin batera, testu edo poesia bat idazten dut, koadroak sentiarazten didana plasmatuz.\nEstiloari dagokionez, aldatzen joan naiz denborarekin. Hasieran koaderno batean margotzen nuen, errotulagailuak erabilita eta gutxika joan naiz geroz eta tamaina handiagoko lanak egiten. Orain akuarelak eta oleoak ere egiten ditut.\nZenbat koadro ekoitzi dituzu guztira?\nAuskalo! 50 baino gehiago ziur! Boladaka gehiago edo gutxiago egiten ditut. Nire bi semeak txikiak zirenean gauez asko margotzen nuen, loaren erritmoa zeharo aldatuta neukan, eta gaua zen nire inspirazio momentua. Sei hilabete igaro nituen etengabe margotzen. Konfinamenduan zehar ere asko egin nuen.\nKoadroak egiteko behar dudan denbora ere oso aldakorra da; batzuk egun bakarrean, beste batzuk asteetan zehar luzatzen zaizkit.\nNondik dator "Luma" izena?\nAlhondegiko erakusketarako izen artistiko bat bilatu behar nuen. Nire bi semeak Luken eta Martin deitzen dira, eta beraien omenez sortu nuen pseudonimoa, bi izenak elkartuta.


Lemoa inguruko mendietatik bizikleta martxea\nLemoa Txirrindulari Elkarteak eta Bizkaiko Txirrindularitza Federakundeak, Lemoa Bigarren BTT Martxea antolatu dabe urri lehenengoaren 15erako. Ibilbidea Lemoa inguruko mendietatik izango da eta 25 kilometro inguru izango ditu. Izena urri lehenengoaren 12ra arte emon daiteke www.kirolprobak.com webgunean.\nProbea 10:00etan hasiko da kiroldegian, eta amaitu be bertan amaituko da. Ha-ta guzti be, partaideak 08:00retatik 09:30era jaso beharko dabez dorsalak. Ibilbidea, seinalizauta egongo da kartel eta balizakaz eta hornitze puntua egongo da ibilbide erdikaldean. Probea amaitutakoan opariak zozketatuko dira.\nEdozein motatako bizikletakaz hartu daiteke parte proba honetan.\nIgaz hasi zan Lemoa Txirrindulari Elkartea Lemoan BTT probea antolatuten, Julen Zuberok txirrindularitzan egindako ibilbidearen onarpen eta omenaldi moduan. Igazkoa, BTT erlojupekoa izan zan, 13 kilometrokoa. Irabazlea, Castro Urdialeseko Miguel Sanchez Prado izan zan. Julen Zubero Lemoakoak be hartu eban parte eta hirugarren egin eban.


Pro Reports for MemberPress – WordPress plugina | WordPress.org Euskara\nsportbillymx 2021(e)ko uztailaren 1(a)\ngabetullier 2020(e)ko uztailaren 1(a)\n“Pro Reports for MemberPress” software librea da. Ondoko pertsonek egin dizkiote ekarpenak plugin honi.\nPro Reports for MemberPress 5 eskualde-ezarpenetara itzuli da. Eskerrik asko itzultzaileei beraien ekarpenengatik.\nItzul zaitez Pro Reports for MemberPress zure hizkuntzara.


Erretiratuen 'Lagun-Lekua' - Oñati - Goiena.eus\nLeire Kortabarria 2014-04-08 00:00\nJuan Joxe Lizarralde, Joxe Manuel Molinero, Marilo Untzurruntzaga eta Miguel Vieitez, auzolanean konpondu duten barran.\nKalean bazebilen, batez ere Olakuan eta San Lorentzon, erretiratuak zerbait egiteko asmotan zebiltzala Eteo zaharreko egoitzan. Auzotarrak aguro enteratu dira, bai. Eta arrazoia zuten zurrumurruek: Eteo zaharreko taberna zena erretiratu talde batek hartu du eta eurek gestionatuko dute; beste espazio batzuk ere eurek erabiltzeko izango dira.\nHelburua da eurendako txoko bat edukitzea, auzo horietako erretiratuendako leku bat; baina ez erretiratuendako bakarrik: "Zentro zabala izango da, denei irekia", diote bultzatzaileek. Aukerako izena ipini diote: Lagun-Leku.\nOrain urte batzuk, gogo eta premia bat igarri zuten hainbat erretiratuk, Juan Joxe Lizarraldek dioen moduan: "800 erretiratu gara; makalaldiak-eta izaten ditugu, eta beheraino, Pake-Lekuraino joateko… Eteo berria egin zutenean, taberna ikustera joan ginen eta guretako egokia zela ikusi genuen. Udalari planteatu genion. Batzar piloa egin ondoren, onartu egin ziguten eta giltza eman ziguten".\nBadira 50 bazkide\nBultzatzaileak banaka batzuk izan dira. Elkartea osatu dute eta dagoeneko 50 lagun egin dira bazkide. Oraingoz, lana da konpartitzeko daukatena, lokala oraindik ez dagoelako guztiz bukatuta. Dena eurek konpondu eta txukundu dute, auzolanean: "Barra berria geuk ipini dugu", diote, harro-harro. Tabernaren lokalaz gain, beste gela edo espazio batzuk dituzte: bulegoa izango da baten; sukaldea, beste baten; baita bizikleta estatikoen gela bat ere, ariketa egin gura dutenendako. Hasiera besterik ez da hori. Kafe-makina berri-berria dute; billar mahaia –"ping pong mahai eta futbolina laster ipiniko ditugu", esaten dute– eta gauza gehiago ipintzeko asmoa eta ideiak.\nIzan ere, eurek dioten moduan, "ilusio handia" dago proiektuaren atzean, eta egoteko lekua bakarrik ez, ekintzak egiteko lekua izan dadin ere gura dute: billar, futbolin, ping pong eta bingo jokoak antolatu, "herri mailakoak"; hitzaldiak antolatu eta beste mila gauza.\nEltzia programaren eskutik, Eteo zaharra bizi berriz bete da, eta "bizilagun" berriek badakite dagoeneko nora jo ahal izango duten mokadutxoa edo kafetxoa hartzeko: "Gurutze Gorrikoak, guraso taldea, trikiti taldea, bertsolariak… ekintza asko egiten dira inguru honetan, eta gure tabernara etortzen dira horiek. Jendea egoteko lekua izango da hau; erretiratuok gestionatuko dugu, baina denondako da", azpimarratzen dute.\nTaberna gestionatzeko modua hau izango da: hilean egunero arduradun bat izango da, boluntario talde batetik, eta hark atenditu eta zaindu beharko du taberna egun horretan. "Ikusiko dugu zelan gabiltzan eta gero pentsatuko dugu horrela jarraitu edo beste modu batera", esaten dute.\nArratsaldetan batzen dira han bultzatzaileetako batzuk –Marilo Untzurruntzaga, Joxe Manuel Molinero, Juan JoxeLizarralde, Bernardo Muñoz, Miguel Vieitez…– eta auzotar askoren bisita jasotzen dute: "Bai, jendeak badaki hemen zer edo zertan gabiltzala eta lokala ikusi gura izaten dute", azaltzen dute.\nAzpimarratzen duten beste gauza bat hauxe da: "Hau ez da Pake-Lekuren konpetentzia. Oso harreman ona daukagu eurekin; izan ere, hemen gabiltzan asko hango bazkide gara. Are gehiago, asko lagundu digute", esaten du Joxe Manuel Molinerok.\nJende asko noiz irekiko duten zain dago. Bada, laster izango da hori, azken ukituak emanda dituztenean. "Inaugurazio handi bat" egiteko asmoa dutela aurreratu digute, maiatzean, eta horren berri zabala emango dute.


Gerra 1936ko irailean amaitu bazen ere, 37 eta 38 urteetan ez zen Alarderik egin. Hala ere, laster markatuko zen jaiaren helburu berria: 1937an, Donostiako Pilotaleku Modernoan Iruni zuzendutako omenaldi bat egin zen sutearen ondoren, hiria berreraikitzeko fondoak lortzen saiatzeko. Haraino joan ziren lau gastadore eta bost edo sei kantinera. Bitxia da svastikaren irudidun banderatxo txikiak eramaten ikustea. Berriro ere, tresna politiko bihurtu zen Alardea, eta gerraren ondoren, argi zegoen zein norabide hartuko zuen politizazio horrek.\nHorrela, 1939an berriro egiten hasi zen Alardea, baina konpainia batzuek, Bidasoa konpainiak bezala, hamaika pertsonekin osatu ziren postua eta bandera eramateko eskubidea ez galtzeko. Konpainiarik handienak ez zuen hogeita bost lagun baino gehiago. Irungo auzo aspaldikoenetako Lapitze auzoak ezin izan zuen pertsona kopuru txiki hori bildu. Lekuko batzuek adierazi dute auzoak zuen izaera langilea zela eta, eta, bestalde, txapela gorriaren esanahia dela eta, desfilean berriro hasi zenean, burua estali gabe parte hartu zutela kideek.\nBeraz, urte horietako Alardea murriztua dago, eta eragile famatu batzuk falta ziren –haien artean, Beran fusilatu zuten Nicolas Guerendian Errepublikako azken Jenerala edo Gastadoreen eskuadraren erdia baino gehiago-.\n1942ko Alardea © CC BY-SA: Kutxa fototeka. Argazkia: Ricardo Martín\nBaina Alardea jai ekitaldi bat zen eta hori zela eta, diktadurak kontrolatu beharreko lasaialdiak eragin zitzakeen. Horregatik, 1944an hasi zen idazten San Martzial Alardearen lehenengo Ordenantza. Hartan ezartzen ziren trantsizio garaira arte arautuko zuen Alardearen interpretazio historikoaren oinarriak: Alardearen jatorria 1522ko guduan kokatzen zen eta osagai "espainiarra” eta erlijiokoa zuen. Garaipenaz hitz egiten zenean, “guztiz espainiar” adjektiboa erabat nabarmentzen zen, baita “frantziar tropelaren aurkakoa” zela ere.\nEliz kabildoa Alardearen atzetik. Udal Artxiboa. Irun. 1960\nHauek ziren araudiaren alderdi nabarmenenak:\nAlardearen ibilbidea ezartzen zen, baina ez ateratzeko ordutegia, ezta menditik itzultzekoa ere.\nIzendapen guztiek Sustapen Batzordearen onespenarekin egin behar ziren, bera baitzen Alardearen antolatzailea.\nJakina, hiriko banderaren ondoan, entseina nazionala jarri behar zen eta une horretan Errege Martxa interpretatu behar zuen bandak.\nKapitainak izendatzeko hau kontuan hartu behar zen: “pertsonaren seriotasuna, instrukzio militarraren maila, jaiarekiko bokazioa eta jaiaren estimazio eta kategoriaren maila goratu ahal dituzten gainerako baldintzak” (22. art.).\nKonpainietako bandetan akordeoia erabiltzea debekatu zen, horrek adierazten du musika-tresna hori erabiltzen zela. Musikarien gehienezko kopurua ere arautzen zen: lau txilibito eta lau danbor.\nKonpainia berriak osatzeko aurreko onespena beharrezkoa zela ezarri zen.\nKantinerei buruz, bakarrik parte hartu ahal zuten bi alarde jarraituetan –ordura arte ez zegoen inolako mugarik ezarrita- eta gehienezko adina 30 urtekoa zen. Jakina, edertasun nabarmenekoak, Irungo jatorrikoak edo hirian 10 urtez bizi eta ezkongabeak izan behar zuten.\nAzkenik, eta horrek garrantzia berezia du, ordenantza interpretatzeko eta aplikatzeko ahalmena Udalak zuen -eta hemen ez da aipatzen Sustapen batzordea, beraz, Udalbatza ulertu behar genuke-.\nBehin betiko hazkundea ezagutuko du Alardeak. Abagune guztiak gertatuko dira horrela izan dadila: diru estutasunik gabeko klaseen bultzada; desfilea ezaguna eta distiratsua izan zedila prentsak egin zuen apustu garbia; hiriaren pixkanakako errekuperazio ekonomiko eta demografikoa; agintari berriek jaiari egiten zioten bultzada eta antzematen zuten bultzatu beharra eta, batez ere, irundarrek egun horretan tentsioa ekar zezaketen arrazoi guztiak ahazteko eta Alardea salbuespen politikoko toki gisa bihurtzeko zuten borondate garbia.\nDiru estutasunik ez zuten klaseen eta Alardearen inplikazioaren berehalako ondorioa goi-burgesiako neska gazteek kantinera gisa parte-hartzea izango da, hainbat konpainia edo unitate berezietan, rol horri ordura arte garbi ez zegoen gizartearen eta moralitatearen onargarritasun berme bat emanez. Gainera, kantineraren rola desiragarria den eta irrikatzen den zerbait bilkatuko da eta, beraz, parte-hartzea gero eta murriztaileagoa, hautatuagoa eta zailagoa izango da.\nBeste aldaketa nabarmena bileren akta hartzen hastea izango da; hori dela eta jakin ahal dugu zeintzuk ziren garai hartan Alardea antolatzen zutenen kezkak eta, aldi berean, esanahi politiko argiko barruko gorabeheren berri eduki ahal dugu.\nGorabehera haietako dramatikoenak eragina izan zuen hurrengo urteetan irundarren imajinarioan. 1976an, poliziaren presentzia izugarri handia zela, Alardearen kide bat atxilotu zuten arratsaldeko desfilea hasi zenean ikurrina bat zeramalako. Gaitzespen gisa, konpainia gehienak musikarik gabe desfilatu ziren, San Juan plazan elkartu eta, azkenean, bertan behera gertu zen desfilea.\nOndorio politikoak hauek izan ziren: oraindik frankistak ziren agintari ofizialen eta Alardearen kideen artean –edo buruzagien artean, behintzat- haustura sakona izan zen. Haustura horrek inflexio puntu bat markatuko zuen: herriaren arima, Irunena Alardean zegoen, eta ez agintari zibiletan. Ideia hori ez zen aldatuko ikusiko ditugun arrazoiengatik, ezta agintari horiek demokratikoki aukeratu zirenean ere.\n76ko gertaera irundar gizartean ere trauma sakon bat izan zen. Alardearen kideak txapela kenduta eta musikarik gabe desfilatzen, negarrez zeuden kantineren irudia, desfilean parte hartzeko aukera bakarra galdu zutela ikustean, inoiz errepikatu nahi ez zenaren ikono eta irudi grafiko bilakatu ziren.


Nor gara? – SIDRERIA KUARTANGO SAGARDOTEGIA\nSagardotegi txiki bat gaituzue. Bertan, egiten dugu sagardo naturala Euskal Sagardo parametroen arabera, gehigarririk gabeko 100% sagar zuku ekologikoa eta goreneko sagar ozpina.\nHalaber, berritu eta sortu nahi dugu, eta lan horren ondorioz produktu berri hauek duzue dastatzeko:\nSidra de fuego Kuartango Su Sagardoa: Urrezko 3 domina jaso zituen Asturiasen ospatutako Galako Sagardoen Nazioarteko Aretoan (SISGA), 2021ean puntuazio gorena eta PREMIUM titulua lortuz.\nCallabocas: Sagar bihotza eta garagardo arima. Sagardo garagardo bat da, brontzezko domina batekin saritua.\nSagartxo: Sagardo freskagarria limoiarekin. Alkohol-graduazio baxuko edaria, brontzezko domina batekin.\nVermut Sagardo naturalarekin: 2022an ekoiztuko dugun kontzeptu berri bat\nKuartangoko antzinako bainuetxean kokatuta, hauek dira gure helburuak:\n1.- KUARTANGO SAGARDOTEGIA: kalitatezko bermea finkatzea.\nGure produktuak lortzeko berealdiko lehengaiak erabiltzen ditugu. Kontrola, arreta eta maitasun handiz ekoizten dugu gure sagardoa, zukua eta ozpina. Hori da bide bakarra kalitate goreneko emaitza lortzeko.\nNahiz eta sagardotegia gaztea izan, gure tolareak 2 urte baino ez ditu, 30 urte eman ditugu sagardoa ekoizten. Prest gauzkazu zuri hoberena eskaintzeko.\nGure asmoa da urtean 50000 litro ekoiztea da eta bide onetik goaz!! 😀\n2.- Sagardoaren interpretazio Gunea (Horretan ari gara).\nBehin sortuta, horrek ahalbidetuko du sagarraren mundua hurbilagotik ezagutzea. Izan ere, bertan ezagutaraziko dugu sagaretatik aterazen den guztia, baita nola lortzen dugun ere. Tolarea bisitatzeko aukera ere izango dugu.\nMomentuz hitzaldiak, dastaketak eta txosten puntualak eskaintzen ari gara. Laster, ekintza horiek sagardo interpretazio gunearekin batuko ditugu.\nHorrela eginda, gune helburuetako bat da sagarraren kultura berpiztea eta sustatzea. Euskadin eta noski Araban ere sagar eta sagardo ohitura oso errotua izan da beti baina tamalez, urteen poderioz eta laboreak ereitea lehenetsi izan denez, sagar eta sagardo ohitura galdu egin da, batez ere Araban. Zentro hau kreatzeaz batera, tradizioa berreskuratzea, sagarra bultzatzea, sustatzea eta merezi duen lekura bueltzatzea espero dugu\nJakinminez, ba al zenekien Araban bertan hainbat sagar mota dugula?\nZer nolako jarduerak bultzatuko dira gure zentroan?\nMuseo txiki bat izango dugu, hor azalduko da xehetasun handiz sagardoa ekoizteko prozesua: sagarondoa landatzen denetik botilako sagardoa dastatzeko moduan dagoen artekoa.\nTolarean bisita gidatuak egiteaz gain, pasteurizatzeko gunea ereikustea izango dugu… Landa bat dugu, sagardi berezi-berezia da, hor sagarrondo guztiak ezberdinak dira. Haien artean darteko aldeak ezagutuko dugu baita haien ezaugarri bereziak.\nBisita bukatzeko, zenbait sagar eta sagardo mota dastatzeko aukera izango dugu. Kata horren bidez sagarrek sagardoari ematen dizkioten ezaugarriak ezagutuko ditugu, sagardoen artean diferentzia handia dagoela ikasiko dugu, baita nola atera botilari etekinik handiena.\n3.- Egiazko esperientzia gastronomikoaz gozatu nahi izanez gero, aukera paregabea duzue: SAGARDOTEGIKO MENUA!!!\nZure lehenengo bisita sagardotegi batera? Horrela bada, hurrengo zalantza hauek izango dituzu: ¿Nondik dator tradizio hau? ¿Zergatik bazkaltzeko orduan ez dauka nork bere platerra? ¿Zergatik hartzen du jende asko zutik jateko erabakia? ¿Zergatik edaten da kupeletatik ? ¿Ez al da nahikoa botila bat eskatzea?\nGaldera horiek guztiak eta bururatzen zaizkizunak atseginez erantzungo dizkizugu sagardotegiko esperientzia bikaina izan dezazun.\nEta hori aurreko guztia gutxi balitz, oso kontuan izan sasoiko lehengaiak erabiltzen ditugula; gurean zain izango dituzu lau kupela eta lau sagardo mota. Jatekoa ere apartekoa: egundoko bakailua, sekulako txuletoia, Idiazabal gazta zaporetsua, etxeko irasagarra… hori guztia bezerorik zorrotzena ere gogobetetzeko modukoa.\nEsandakoa: ESPERIENTZIA GASTRONOMIKO MUNDIALA!!\nEta BARAZKI JALEA bazara, ez kezkatu! Zuretzat ere menu berezi bat dugu. Ez zaitez gera bazkari batetik at zure inguruak “sagardotegi” bat antolatzen duen bakoitzean.\n4.– KUARTANGO HARANAREKIKO KONPROMISUA:\nkUARTANGO bailarari lotzen gatzaizkio bertako produkotuak erabiliz eta inguruko jardueretan esku hartuz. Produktuon artean: Añanako gatza (gure platerrak meneatzeko), Sendadianoko ardi-gazta (goxoenetan-goxoena), Pobeseko babarrunak eta gure sagardotegiko ikurra den bertako Terreña motako behia ahaztu gabe.\nHori guztia eta gehiagoxe bai sagardo-sasoian baita sasoitik at ere (babarrun janak, dastatzeko menua) (babarrun jana, dastatzeko menua…)\nGainera, gure zentroan leku txiki bat erreserbatu nahi dugu Kuartangoko bainuetxea nabarmentzeko! Izan ere, bainuetxean bertan gaude kokatuta eta aurrekoari ere zor diogu begirunea.\nKALITATEZKO GASTRONOMIA, NATURA EDERRA, KULTURA… zure esku dago paregabeko esperientzia ereman dezazun.\nHau guztia irakurrita, zalantzarik izanez gero gurekin harremanetan jarri, zure esanetara baikaituzu!\nTXOOOOOOOOTX!!!! eta gozatu!!!


1.3The Jimi Hendrix Experience\n1.4Monterey Pop Festival\n1.6Jimi Hendrix Experienceren amaiera\n1.7Woodstock eta formazio berria\n1.8Jimi Hendrixen heriotza\n2Experience Music Project\n3.1The Jimi Hendrix Experience\nMonterey International Pop Festival (en)\nJames Marshall "Jimi" Hendrix, jaiotzez Johnny Allen Hendrix (Seattle, Washington, AEB, 1942ko azaroaren 27a - Londres, Erresuma Batua, 1970eko irailaren 18a) musikari eta kantautore estatubatuarra izan zen. Rock musikaren historiako gitarra elektriko jotzaile handiena dela kontsideratzen da, eta XX. mendeko musikari garrantzitsuenetarikoa.\nHendrix 1992ko Rock and Roll Hall of Fame-an sartu zuten.\n2003an, Rolling Stone aldizkariak historiako gitarra-jolerik onena izendatu eta saritu zuen. 2004an, garai guztietako artistarik hoberenetarikotzat jo zuen (6). Urte berean, Total Guitar aldizkari britainiarrean, 4.000 irakurlek eginiko bozketan historiako gitarrajole onena zelako emaitza agertu zen.\n1.5 Electric Ladyland\n1.6 Jimi Hendrix Experienceren amaiera\n1.7 Woodstock eta formazio berria\n1.8 Jimi Hendrixen heriotza\n2 Experience Music Project\n3.1 The Jimi Hendrix Experience\nJimiren lehen urteak auzo umil batean izan ziren eta bere haurtzaroan zartako galanta jaso zuen gurasoak banandu zirenean. Umeak 9 urte besterik ez zituen eta, aitaren aldeko amona Nora Rose Mooreri eman zitzaion zaintza eskubidea.\n4 urte besterik ez zituenean lehen instrumentua izan zuen: aho-soinua. Aitaren soka bakarreko ukelelea ordezkatu zuen lehen gitarra akustikoa 14 urterekin lortu zuen, 5 dolarren truke. Etengabe hasi zen jotzen eta bere kasa ikasi zuen B.B. King edo Muddy Waters bezalako musikariei begira.\n1958an, ama hil zitzaion urtean, aitak lehen gitarra elektrikoa erosi zion, Supro Ozark gorri bat, anplifikadorerik gabekoa, eta honekin jo zuen herriko talde batzuetan. Eskola utzi eta buru-belarri ekin zion gitarra-jole handienak jarraitzeari: B.B. King, Muddy Waters, Albert King, Robert Johnson, Leadbelly eta Chuck Berry.\n1960ko hamarkadaren hasieran, legearekin izan zituen arazo batzuk medio, Jimik soldadutza ala kartzela aukeratu behar izan zuen. Horrela, 1961eko maiatzaren 31n, Hendrix soldadutzara joan zen, 101st Airborne dibisioan sartuz, eta trebatze epe baten ondoren, Fort Campbellera bidali zuten, Kentuckyn.\nAbentura militarrak ez zuen asko iraun. Hango giro zorrotzak frustrazioa eragin zion eta musikan jardun nahi zuela erabaki zuen. Jimi Hendrixek, armak uzteko, behin baino gehiagotan joan behar izan zuen armadako psikologoarengana, zenbait iturriren arabera, homosexuala zela argudiatu zuelarik. Hendrixen hainbat elkarrizketak diotenez, badirudi jausgailuan salto egin ondorengo bizkarreko arazoak jarri zituela aitzakia gisa.\nHurrengo hiru urteetan, Jimik bizimodu desordenatua izan zuen: Chitlin' Circuit biran hartu zuen parte eta ez zuen sekula huts egin King Casuals bandaren gitarrista bezala, edo beste banda batzuek ondoan, bai blues, rhythm and blues edo soul musikan, Chuck Jackson, Slim Harpo, Tommy Tucker, Sam Cooke edo Jackie Wilsonen ondoan. Erabakiorra izan zen hau Jimiren garapen musikal eta estilistikoarentzat. Testuinguru honetan, Hendrixek blues musikaren erroetan sakontzeko aukera izan zuen.\nFormazio garai honen ondoren, 1964an, Hendrix New Yorkera joan zen, Harlem auzora. Arthur eta Albert Allen bikiak (Taharqa eta Tunde-Ra Aleem) egin zituen lagun eta adiskidetasun hura erabakigarria izan zen Hendrixen ibilbidearentzat. Era berean, garrantzi handikoa izan zen gero emaztegaia izango zuen Lithofayne "Fayne" Pridgeonekin hasi zuen harremana. Emakume honek laguntza handia eman zion Hendrixi New Yorkeko giroan eta Harlemeko giro musikal undergroundean sartzeko orduan.\n1964a izan zen urte erabakiorra. Isley Brothers taldeko gitarrista sartu zen eta bira egin zuten AEBetan zehar, Chitlin' Circuit lokaletan eta guzti. Garai honetan izan zuen Testify tema estudioan jotzeko aukera eta arrakasta handia lortuko zuen irratian.\n1964 eta 1965 artean, Hendrix bandatik bandara ibili zen: Nashvillen Isley Brothers utzi eta Gorgeous George Odell bandari atxiki zitzaion; Atlantan, Upsetters taldean sartu zen, Little Richardekin zebilen taldea. Jimiren idolo handienetakoa zen Little, baina haserrealdi handiak izan zituzten bien artean. Gehienetan, Richardek Hendrixen antzerkirako gehiegizko joera ezin zuelako jasan izan ohi zen eta, bolada batez, Hendrix Richardetik aldendu eta Ike eta Tina Turnerrekin aritu zen, baina ez zuen asko iraun, berriro aurreko taldera itzuli baitzuten. Azkenean, lana galdu zuen Washington D.C.ra zihoan autobusa galdu zuelako.\n1966a izan zen Hendrixen urtea. West 21st Streeteko Cheetah Clubeko gau batean, gitarra-joleak garai hartan Keith Richardsen emaztegaia zen Linda Keith ezagutu zuen. Harreman estua sortu zen bien artean eta Lindak The Rolling Stonesen managerra zen Andrew Loog Oldham eta Seymour Stein ekoizlea aurkeztu zizkion. Ez zen ezer asko jazo bilera hartan, baina Lindak ez zuen etsi eta The Animals bandako baxu-jotzailea zen Chas Chandler aurkeztuko zion hurrengoan. Oraingo honetan arrakasta izan zuten, Chandler The Animals uztear baitzegoen. Hendrix Hey Joeren bertsio bat egiten saiatu zen eta emaitzak txundituta utzi zuen Chandler. Londresera eraman zuen kontratua sinatzera eta musikariak bilatzeari eman zioten. Audizio batzuen ondoren, power-trio eran osatu zuten taldea eta bi ingeles hautatu zituzten horretarako: Noel Redding gitarrak baxua joko zuen eta Mitch Mitchell piroteknikoak bateria. Jimi Hendrix Experience jaio zen horrela.\nThe Jimi Hendrix Experience bandak ez zuen abagunea alferrigaldu eta aktuaziorik hoberenetarikoa egin zuen. Kontzertuak iraun zuen 40 minututan, Hendrixek Stratocasterra sekula ikusi ez bezala erabili zuen, mimika sexuala irudikatuz, hortzekin joz, bizkar atzean, mikrofonoaren eutsgailuan edo anplifikadorearen kontra izugarrizko zarata eraginez. Azkenean, su eman zion eta kolpeka hautsi zuen.\n1967an, Are You Experienced? lanaren ondorengoa etorri zen: Axis: Bold as Love. Hau ere kutsu mikatz eta esperimentalean grabatua izan zen, baina aurrekoa baina leunagoa zen eta James Brownen funk eta Blues eta Rythm & Bluesetik gertuago.\nBold as Love-en esperimentatzen jarraitu zuen eta emaitza guztiz berritzailea lortu zuen. Gainera, gitarra tonu erdi bat beherago zegoen, ondoren gitarrajolearen ekoizpen guztietan egingo zuen bezala.\nHendrixek zinta orijinala taxi baten atzeko eserlekuan ahaztu zuen eta ez zegoen berreskuratzeko itxaropenik. A aldeko lan osoa berriro nahastu beharrean gertatu ziren eta gau bakar batean egin zuten.\nGaizkiulertu batean, Hendrixek arbaso indigenak atera nahi baitzituen portadan, Hendrix, Redding eta Mitchell agertzen ziren Durga eta Visnú jainkoak balira bezala.\nHendrixen azken estudio LPak ere arazoak izan zituen ateratzeko. Electric Ladyland egiten hasi ziren bezain pronto, Chas Chandler ekoizleak, berarekin zituen haserrealdiak zirela-eta, alde egin zion Hendrixi. Ezin ulertu ugari zegoen bien artean. Chandlerrek ez zuen hainbeste arriskatu nahi, 5 minutuko kantak nahi zituen... Hendrix, berriz, gelditu gabeko aldaketa zen. Jimi Hendrix Experienceren lehen bi LPetan Chandlerren eragina nabarmentzen da eta poparen ohiturei jarraitzen die, 4-5 minutuko kantuekin. Aldiz, Electric Ladyland lanean, Hendrix autentikoa da, abesti laburrak eta jam session luze baino luzeagoak tartekatuz.\nChandlerrek alde egiteko beste arrazoia Hendrixen diziplinarik eza izan zen, ezin lana atera programatuta zuten bezala, bira eta bira aldatu lana... Gehienetan bazekien nondik abiatzen zen; ez, ordea, nora iritsi behar zuen. Musikari ugarik hartu zuten parte, askotan zertarako argi ez bazegoen ere: Al Kooper tekladista, Jefferson Airplaneko Jack Casady baxujolea edo Traffic-eko Steve Winwood. Ez da harritzekoa hain denbora gutxian Hendrixek utzitako material pila.\nChandler ez zen galdu zuen kide bakarra izan. Noel Redding baxuak ere ez zuen Hendrixen lan egiteko era jasaten. Zenbaitetan, baxuak alde egin behar zuen Hendrixen muturkadaren aurrean eta, itzultzean, baxua grabatua aurkitzen zuen, Jimik berak egin zuelako.\nHendrixen arazoak ez ziren bandara mugatu. 1969ko maiatzaren 3an, Torontoko Pearson International Airporten hartu zuten atxilo. Ez zekiela drogak nola iritsi ziren bere maletara adierazi zuen eta ondo atera zitzaion jokaldia.\nArazo tekniko ugari izan zuten, euri zaparrada ikaragarria bigarren egunean eta zale kopurua murriztuta zegoen, jada. Hendrixek jo zuenean, audientzia bazegoen, baina ez uste bezalakoa: 180.000 bat ikusle, nekatuta erabat, gogorik gabe.\nAurkezleak Jimi Hendrix Experience iragarri zuen, baina Hendrixek Gipsy Sun and Rainbows zetorrela zuzendu zuen. Bi orduko emanaldia etorri zen, "The Star-Spangled Banner" AEBetako ereserkiaren bertsio gitarreroa tartean. Vietnameko auzoetako bonbardaketak simulatu zituen, sirena antiaereoak, guduaren zaratak... dena bere gitarra erabiliz.\nHurrengo urteko abuztuaren 26an berriro izan zen han Wight Uhartean ospatuko zen Woodstock edizioan.\n1970eko irailaren 18an hil zen Londresen 27 urte zituenean. James Marshall Hendrix somnifero eta alkohol nahasketa baten ondorioz hil zen, bere gonbitoen artean itota. Festan ibili zen eta bere emaztegaia zen Monika Dannemannek bere Samarkand Hoteleko apartamentuan utzi zuen.\nUrte batzuk geroago, heriotza kamilan zeramatenean gertatu zela argitu zen.\nGaur egun hipotesi ugari aipatzen dira heriotza dela eta. James Wrighten esanetan -Rock Roadie (2009)- Michael Jeffery ordezkariak erail zuen, Hendrixek kalera bota nahi zuelako. Musikaria hil eta gero, Michael Jefferyk asegurua kobratzeko aukera izango zuen. Wrighten hitzetan, Michaelek berak esan zion hau dena, hegazkin istripu batean hil baino lehen.\n2000n, Frank Gehry estatubatuar arkitektoak diseinaturiko Experience Music Project inaguratu zuten Seattlen, Jimi Hendrix eta beste estatubatuar rock banden omenez eraikitako museoa. Eraikinak, artxibo historikoaz gain, erakusketa aretoak, rock musika laborategia, denda eta zuzenekoak antolatzen diren jatetxea ere baditu.\nBBC Sessions (1998): 1967 eta 1969an BBCn emisoran eginiko grabazio ofizialak.\nLive at Woodstock (1999): 1969ko Woodstock jaialdiko aurkezpenaren edizio ofiziala.\n↑ (Gaztelaniaz) https://web.archive.org/web/20160305212519/http://wopvideos.com/jimi%20hendrix/biografia\nOrriaren azken aldaketa: 29 iraila 2021, 06:16.


Ilun irakurri ninduzun azken gutunean, badakit. Gaur ere banator negar malkoz idatziriko papera eskuartean dudala. Gaur ere nire txanda da, entzun! Ez didazu hitz egin nahi, beraz, entzun. Ilun usaindu ninduzun utzi nizun azken argazkian, badakit: irribarre isila, begirada galdua, buru makurra, hezur estuak eta azal zimurra antzeman zenizkidan. Eta bihotza? Eskerrak, eskerrak hura ikusterik ez zenuen izan.\nMaldan gora nekez, karriketan zehar hotz, bizikleta zaharra soma zitekeen nire atzean, argazkiaren eskuinaldean. Non atera genuen argazki hura? Zuk egin al zenuen? Bai, hala uste dut. Zenbat bizipen kale haietan, oroitzen? Istorio ugari dituzte gurpil horiek, istorio gehiegi ditu txirrin ugertuak. Barre egiten genuen atarian lehertuak. Eta han zinen zu ere: euripean makurtua, iskinan makurtua, izkutuan makurtua, beldurrez makurtua, belaunak hartuta, han zinen. Baina, esan: nork egin zizkigun erretratuak?\nHutsik nago barrutik, baina, ez zait ezer gehiago sartzen, ez dago miseria gehiagorentzat lekurik, ez dago odol uholde hau jasango duen kupelik, ez dago barmanik aho beroak hozteko koktel izoztuak egin ahal dituenik, ez dago, ez dago. Nor da inor zure bizimodua epaitzeko? Nor da inor zure epitafioa baimenik gabe txuri beltzean jartzeko? Nor da inor ezagutu zintuela esateko?\nBaduzu gogoan Esoporen istorioa? Astoarena? Ba omen zen behin asto trebe eta ausart bat. Egun eguzkitsu batez, astoa izerditan blai eginda zegoen, leher eginda. Alboetan saski bi zeramatzan: gatzez bete-beteak, bata zein bestea. Ibai bat gurutzatzen ari zela, irrist egin eta uretara erori zen asto gaixoa, gure asto nekatua. Gatz gehiena urarekin disolbatu egin zen; eta astoa, bizkarra arin-arin zuela, txistuka irten zen ibaitik, lasai, fresko, deskantsatuta. Baina, beste egun batez, hura ere eguzkitsua, beroa, uda-udakoa, belakiz beterik hurbildu zen ibaira, eta, irrist egin baino lehen, uretara salto egin zuen nahita. Gure asto alferra konturatu zenerako, belakiek, ibaiko ura xurgatu zuten; eta, pisuaren pisuz, ibaian hondoratu eta ito egin zen.\nNi ere hala nago, hondoan, itota. Belakiek ezin dezakete malko gehiago xurga. Eta nire bizkarrak ez du zama hau gehiago jasan nahi. Ibaira bota nahi dut nire burua eta ez ditut kontuan hartuko ez malko gaziak ez belaki bustiak. Astoa baino astoagoa izan nahi dut, eta hondoan egon, hondoan loak hartuko nauen esperoan, inork aterako ote nauen esperoan, ibai ertzean zure islada ikusiko zain. Malko gabe zain.\nBeltz dastatu zenituen bart nire negar anpuluak, eta beltz soma dezakezun larrosarekin natorkizu bisitan orain. Hemendik entzun zaitzaket, hemendik senti zaitzaket, hotz baino hotzago, hil baino hilago. Zelai hezean moilatua nago. Zer gertatu zaizu? Zer egin dizute?\nGure gotorlekua zen ohea, zure erresuma eta nere konkisten agertoki zena, hutsik aurkitzen dut gau eta egun. Argi nahiz ilun, hotz nahiz bero, ez dago lurrunik, ez dago irririk, ez dago zetarik, ez dago deus. Kaosa da: osotasun hutsa eta ezereza. Ez zaude. Lur, zizare eta harrez eraiki dizuten habi-ohea eragitera etorri naiz faltan zauzkadalako. Ez zauzkadalako.\nOntzigalera baten ostean bezala nago, gidatzen ninduen naoa itsasoak eraman du. Ohe azpian gordetzen zenuen kutxari eutsi natzaio buia bat balitz bezala. Irudi eta letren bilduma hau igurzten dut uneoro, atera ditut soinekoak, atera ditut armairutik bakero eta kamisetak, zapatak ere, kendu ditut apaletik. Irakurriko ez ditudan liburuak ere utzi dizkizut alfabetikoki gordeak, itzultzen zarenerako, behar dituzunerako, esnatzen zarenerako, berpizten zarenerako, berraragiratzen zatzaizkidanerako.\nAgian neu ere ilun nagoelako, ke usaina hartzen dizut. Morez jantzita ikusi zaitut sukaldeko atean, horregatik etorri naiz hona, nire albotik guztiz joan ez zarela jakiteko. Nahi dudanean ikus zaitzakedala ziurtatzeko. Betiko lora eraman zaituena aurkitu arte ez dut etsiko, eta bitartean, zure loa zainduko dut.\nEstalkiak ihes egin dio bihotzeko zuloetan ilun eta sakonenari: Pandoraren kutxa ireki da, eta nire erraietako sehaska hotzenean izkutatu naiz: amets gaiztoenen kutxan hartzen dut lo gauero, beldur latzenen saskian esnatzen naiz egunero, laztan arrotzenen ohean lortzen dut kontsolamendua, malko lehorrenen baoan egiten diot min nire buruari, eta zu ez zaude hemen.


Nafarroako ehun ur-jauzien gida – Gazteon KZ\nNafarroako ehun ur-jauzien gida\n2021-09-24 Libe Garcia Kandina\nEzkutalekuak edo begi-bistan. Badira kareharrietatik eta harkaitzei itsatsita doazenak. Beste batzuk, beren biziraupen hautsiezinaren erakusgarri, beren morfologia definitzen duten jauzi malkartsuetatik abiatzen dira. Nafarroako margolan ugari eta askotarikoak, Javier Torres Suescun, Luis Marín Layana eta José Javier Ruiz Zubikoa iruindarrek gidaliburu bat egin dute, 46 ibilbiderekin, gure erkidegoan goza ditzakegun ur-jauziak ezagutzeko.\nNafarroako ur-jauziak igandean jarriko dituzte salgai, Gipuzkoako jakinarazpenekin, eta 100 ur-jauzi baino gehiago bilduko dituzte, ia 50 ibilbidetan zehar. Ibilbide bakoitzak jauzien eta ingurunearen argazki zehatzak ditu, baita Nafarroako Errege Artxibotik eta Artxibo Orokorretik (AGN) bildutako irudi historikoak ere. Halaber, argitalpenean ibilbidea ezagutzeko datu tekniko guztiak jasotzen dira: luzera, iraupena, desnibela, orientazioa, bisita egiteko gomendatutako urte-sasoia, emari mota urtaroaren arabera edo koordenatu zehatzak.\nEgile hirukoteak ibilbide guztiak egin ditu – Batzuk hiru eta lau aldiz ere bai – Haren esentzia harrapatzeko, ingurunea eta ibilbidea ahalik eta ondoen islatzeko eta, batez ere, emariaren eta paisaiaren aldaketak ezagutzeko. “Ur-jauziak aldakorrak dira, ez dituzu inoiz berdin ikusten. Ibilgua eta ingurunea eraldatzen dira. Urtaroek bizitza propioa izan dezaten laguntzen dute “, esan du Marinek, ur-jauzi batez gozatzeko momentua bizitzea eta urtaroz aldatzea garrantzitsuena denaren defendatzaile sutsuak. “Ur-jauzi bakoitzari unea aurkitu behar zaio. Ondo aukeratu “, azpimarratu du.\nHiru nafarrek bost urteko bilaketa eta ikerketa lana laburtzea lortu dute argitalpenaren 279 orrialdeetan. “Gidan sartu beharreko ur-jauzien bilduma bat egin genuen, eta haren bila joan ginen, lehendik ezagutzen genuena ikertzeaz gain”, esan du Torresek prozesuaren hasierari buruz. Bigarren fasean, Javier, Luis eta Jose Javier buru-belarri murgildu ziren “landa-lanean”, “Gehien gozatu dugun” lanean, hirurak bat datoz. “Lan honetako gauzarik politena irteerak izan dira, alde handiarekin gainera. Ezagutu dugun jendeak, eman diguten laguntzak, bazkaltzera gonbidatzen gaitu, bidezidorrak garbitzen, bidea irisgarriagoa izan dadin. Oso atsegina izan da “, adierazi du Ruizek.\nBeste aldean, “Esker txarrekoa”, dio Marinek, “Bulegoko gaia” dago. “Aspergarriena da, dudarik gabe. Guretzat lanik neketsuena lehendik geneukan informazio bilketa hori guztia maneiatzea izan da “, gaineratu du.\nUr-jauzi nabarmenak bilatzeko ariketarekin batera, “Mapei buruzko lan asko egin da, ur-jauzi berri bat ager zitekeela ikusten genuen sestra-kurbei eta tokiko toponimiari buruz”, azaldu du Marinek.\n“Toponimiak informazio asko eman digu. Zulo edo zurrusta bezalako amaierak biltzen dituzten toki guztiek, hor zerbait egon daitekeela adierazten dute “, hausnartu du José Javier Ruizek, 400 argazki gehienen egileak, baina jauzien eta inguruaren 15.000 ale baino gehiagoko artxiboa duela aitortu du.\nHainbat jauziren artean aukeraketa zaila egin arren, Ruizek aitortu du, bat aukeratuz gero, Andrillako ur-jauziaren alde egingo lukeela, “Iristeko zailena eta bakartiena”, gaineratu du. Iratiko oihanaren erdian, iraganeko sustraiak eta ondarea ikusteko aukera ematen du bideak.\nMarinentzat faboritoen artean Bagamakurre eta Lizartza daude, “Kasualitatez mapei begira deskubritu nuen txokoa, eta oso tentela iruditu zitzaidan, batez ere bi ur-jauzi elkarrekin edukitzearen salbuespenagatik”, azaldu du. Torresentzat, bilduma osoaren artean ederrenetako bat Putzubeltzena izango litzateke. “Ingurune ederrean dago, bainatzeko aukera ematen du eta ura urte osoan du”, ondorioztatu du, gidaren azalerako hautatutako argazkiarekin bat datorren aukeraketarekin.\n← Iruñea hiriko artearen hiriburu bihurtu da Atrapa-2 Jaialdiarekin\nZinebik 63. edizioko kartela aurkeztu du →\nEhun urteko aktoreak Nafarroako Filmategiaren urtarrileko programazioan


azaroa | 2012 | Android Euskaraz\nHilabetekako artxiboa: azaroa 2012\nItzulpenen bideo gida\n2012(e)ko azaroak 21 -n admin-kargitaratuta\nOraindik ere zalantzak badituzu itzulpenen kontua zaila eta korapilotsua izan daitekeelakoan… Hona hemen itzulpenak nola egiten ditugun erakusten duen bideo txiki bat.\nKategoriak Uncategorized\t| Erantzun 1\nEmandako pausoen laburpena\n2012(e)ko azaroak 17 -n admin-kargitaratuta\nAndroid Euskaraz egitasmo hau nondik datorren jakiteko, eman diren pausoen laburpena egingo dugu. Helburu nagusia Android sistema eragilea denontzat euskeraz egotea da eta egitasmo honekin egiten diren gauza guztiak argi eta garbi azaltzeari garrantzi handia ematen diogu.\nAndroid sistema eragilea era ofizialean euskararik gabe dator eta dagoeneko katalana adibidez badago. Gure ikuspuntutik euskaraz ere egon beharko luke, eta hori lortzeko egin behar dena jakin nahi genuen. Horretarako, katalanekin hitz egin genuen zer egin zuten jakiteko. Katalanek itzulpena Google-era bidali beharko genukela esan ziguten. Itzulpena Google-en era ofizialean sartzea lortzen bada, gero mugikor fabrikatzaileen esku geratzen da beraien mugikorretan hizkuntza bat gehitzea ala ez.\nGoogle-ekin harremanetan jartzea lortzen dugu, Google-ek ez du era ofizialean euskara sartzea aurreikusten, baina itzulpena bidaltzen bada onartu dezaketela esaten digute. Zenbait hizkuntza itzultzea ez zaio interesatzen, erabiltzaile kopuruaren estimazioaren arabera seguruenik, baina euskaraz nahi badugu gure itzulpena bidaltzeko ateak irekitzen dizkigute.\nEusko Jaurlaritzak Android euskaratu behar duela ikusten dugu eta arduradunarekin harremanetan jartzen saiatzen gara. Ez digu ezer esaten.\nBestalde, Samsung eta Sony-Ericsson mugikorrek euskarazko itzulpena ateratzen dute, baina gainontzeko mugikorretan sartzeko asmorik gabe. Beraiek egindako itzulpena lortzen saiatzen gara, gero Google-en era ofizialean sartzeko asmoarekin, itzulpena eginda dago eta bererabiltzea gauzak arinduko lituzke. Ez dugu itzulpena eskuratzea lortzen.\nAndroid euskaratzeko prozesua hastea pentsatzen dugu eta horretarako erabili daitezken tresnen analisia egiten dugu. Librezale-k euskarazko itzulpenak egiteko daukan zerbitzaria erabiltzea proposatzen da, baina itzulpenetarako erabiltzen duten sistema ez da Android itzultzeko aproposena. Horregatik, eta probak egiteko, Glotpress zerbitzaria jartzen da XML fitxategiak era egokian itzultzeko. Balio duela ikusten da.\nAzkenik, Android euskaraz nahi dugunez, eta era ofizialean egongo denik konfirmatzen ez digutenez, ekimen hau aurrera eramatea erabakitzen da.\nAndroid euskaraz nahi dugun guztien artean itzultzen badugu eta Google-era igotzeko eman behar diren pauso guztiak ematen baditugu, Android euskaraz ofizialki izateko aukerak dauzkagu. Itzulpena gehitzea Google-en esku geratuko da, baina ezin dugu besterik egin. ROM-ak atera daitezke eta aterako dira, baina erabiltzaile gehienek ez dugu uste ROM-ak instalatzen ibiliko direnik, errazagoa izan beharko luke.\nAndroid etengabe eguneratzen ari da eta string berriak ateratzen dira bertsioen eguneraketetan. Itzulpenen eguneraketa hauek ere kudeatu beharko dira eta itzulpen berriak igo. Hori auzolanean egiten badugu errazagoa izango dela pentsatzen dugu.\nEmango diren pauso guztiak blog-ean jartzea eta jendeak prozesua ze puntutan dagoen jakitea oso garrantzitsua dela uste dugu.\nAndroid euskaraz egotea lortu behar da! Parte hartzera animatu!!\nKategoriak Uncategorized\t| Erantzun\nLortu dugu! Zorionak!!\nLehen emulazio osoa\nItzuli dugu azkenean!\ncar graphics design(e)k Nola Itzuli bidalketan\nLinkedIn Consultancy(e)k Nola Itzuli bidalketan\npresupuesto para reformar casa(e)k Nola Itzuli bidalketan\nsolaray(e)k Nola Itzuli bidalketan\nAutoankauf Essen(e)k Nola Itzuli bidalketan


Lan istripuetan hildako beharginen kopuruak nabarmen egin du gora | Ekonomia | Berria\nLan istripuetan hildako beharginen kopuruak nabarmen egin du gora\nLABen arabera, 68 langile hil ziren iaz, 2017an baino %22 gehiago. Araban, Bizkaian eta Gipuzkoan, 35 langile hil dira, Osalanen arabera\nGehiengo sindikalak lan istripuen aurkako manifestazioa egin zuen irailean, Iruñean. JAGOBA MANTEROLA / FOKU\nAmaitu berri den urtea beltza izan da lan istripuei dagokienez. Hala erakusten dute, bederen, zenbakiek. LABen datuen arabera, Euskal Herrian 68 langile hil ziren 2018 osoan zehar. Lanean ari zela hil zen azken behargina abenduaren 14an hil zen, Arrasaten (Gipuzkoa). 2017an 53 hildako zenbatu zituen sindikatuak, iaz baino hamabost gutxiago. Hildako langileen kopuruak %22 egin du gora urtebetean.\nLan istripuen inguruan sindikatuek eta Osalanek egiten dituzten zenbaketek alde nabarmena erakutsi ohi dute, eta kasu honetan ere hala da. Osalan Laneko Segurtasun eta Osasunerako Euskal Erakundeak azarora arteko datuak bildu ditu oraingoz, eta, hilabete bat gutxiagoko zenbaketarekin, Araban, Bizkaian eta Gipuzkoan 2017an baino hiru hildako gehiago zenbatu zituen: denetara 35. Lanera bidean izandako istripuak ere kontuan hartzen ditu zenbaki horrek, baina, horiek kontuan hartuko ez balira, urte batetik besterako saltoa are eta handiagoa izango litzateke. Lanpostuan bertan 32 pertsona hil baitziren azarora arte, eta 2017. urtean, berriz, 25. %33ko igoera da hori. Horregatik, lanean ari ziren beharginentzako urte gogorra izan dela esan daiteke.\nUrtearen azken hilabeteak izan dira, gainera, gogorrenak. Sindikatuaren zenbaketaren arabera, irailerako 50 ziren hildako beharginak, eta horietatik erdiak ekain eta irailaren artean hil zirela salatu zuen orduan. Uztailean bertan, esaterako, istripu larria izan zen Corellan (Nafarroa), bi langile hil baitziren araztegi bateko putzu batera erorita. Hala ere, 2018ko egunik beltzena otsailaren lehena izan zen, lau langile hil baitziren egun horretan: Bizkaibuseko gidari bat eta kamioilari bat zendu ziren Galdakaon, bi ibilgailuek aurrez aurre elkar jota, eta, Loiun (Bizkaia), furgoneta batean hilik topatu zituzten bi langile, deskantsuan zeudela berogailuak intoxikatuta.\nEgoera okertzen ari zela ikusita, gehiengo sindikalak manifestazioa egin zuen irailaren 29an Iruñean, «Gure bizitzaren defentsan» zioen pankartaren atzean. Ehunka pertsona bildu ziren ELA, LAB, ESK, Steilas, EHNE, Hiru eta CGTk deitutako manifestazioan, eta lan baldintzek okerrera egin izana salatu zuten: «Lan erreformak, lan baldintzen gainbehera, kontratazio partzialak, gehiegizko lan erritmoak... hori guztia dago ezbeharren atzean». Eta arduradunak nor diren ere salatu zuten, gainera: «Erakunde publikoek beste aldera begiratzen dute; ez dute enpresarien interesen aurka egin nahi, eta arau hausteak sarri egiten dira, ez dagoelako behar adinako kontrol eta zigorrik».\nErdira jaitsi da kopurua\n2018an, gainera, 25 urte bete zituen Osalanek, eta urteurren ekitaldian bertan datua eman zuten bertako arduradunek: denbora tarte horretan lanean hildako langileen kopurua erdira jaitsi zela. Gaixo agiria eragin duten istripuek ere nabarmen egin dute behera 25 urtean, istripuen %84 baitziren lehen, eta %43ra jaitsi da proportzio hori. Horretaz gainera, 25 urtean 150.000 lan istripu ikertu ditu Osalanek. Hildako langileen jaitsiera LABen datuetan ere sumatu daiteke. 2011n, 81 langile hil ziren Euskal Herrian, eta 2014an, krisi betean, 39ra jaitsi zen kopurua. Baina ordutik urtetik urtera datua gora doa berriz.


Ategorrietako sarraskian eraildakoak omendu dituzte Batzar Nagusiek : Irutxuloko Hitza\nAtegorrietako sarraskian eraildakoak omendu dituzte Batzar Nagusiek\nAtegorrietako sarraskian eraildako zazpi langileak eta dozenaka zaurituak aitortu dituzte Gipuzkoako Batzar Nagusiak osatzen dituzten talde politiko guztiek. Botere publikoek “egia, justizia eta erreparazioa” bilatu behar dituztela adierazi dute adierazpen instituzional baten bidez. “Memoria historiko objektiboa” defendatu behar dutela adierazi dute, eta gizarte berdinzaleago eta justuago baten alde borrokatu zuten pertsonak aitortu behar dituztela.\nMaiatzaren 27an 90 urte bete ziren Ategorrietako sarraskia gertatu zenetik. 1936ko gerra eta frankismoko fusilamenduak kontuan izan gabe, XX. mendean Euskal Herrian langileen aurka izandako sarraskirik handiena izan zen Donostiakoa: Guardia Zibilak zazpi langile hil eta dozenaka pertsona zauritu zituen.\nEspainiako Bigarren Errepublika aldarrikatu eta aste gutxira gertatu zen Ategorrietako sarraskia. 1931ko maiatzaren 27an Guardia Zibilak 34 eta 19 urte arteko zazpi langile tiroz hil zituen Ategorrietan, eta 33 zauritu baino gehiago eragin zituen. Pasaiatik Donostiara zihoazen manifestazioan, “ogia eta askatasuna” eskatzeko. Izan ere, arrantzaleek atsedenerako egunak, soldatak handitzea eta portuko langileen baldintzak hobetzea eskatzen zieten armadoreei, eta horiek onartzen ez zituztenez, manifestazioa antolatu zuten Donostiara. Gobernu Zibilak ez zuen manifestazioa baimendu, eta guardia zibilak bidali zituen Ategorrietara, sarraskia eraginez.\nAtegorrietako sarraskiari buruzko erreportaje interesgarria idatzi dugu Josetxo Otegi historialariaren ezagutza oinarri hartuta, eta Ategorrietan eraildako Jose Novo arrantzalearen ilobari elkarrizketa egin diogu.


txintxarri.eus: Beldur Barik sarietara aurkezteko epea, azaroaren 9ra arte\nBeldur Barik sarietara aurkezteko epea, azaroaren 9ra arte\nLaugarren aldiz antolatuko dute Beldur Barik lehiaketa. Emakumeek jasaten duten bereizkeria egoerari aurre egiteko arte adierazpen oro aurkeztu dezakete neska-mutilek\nLasarte-Oriako 2017 urteko Beldur Barik lehiaketako sari banaketako irudia.\nTxintxarri 2018/10/20 9:30\nLaugarren aldiz antolatuko dute Beldur Barik lehiaketa. Emakumeek jasaten duten bereizkeria egoerari aurre egiteko arte adierazpen oro aurkeztu dezakete neska-mutilek. 12 urtetik 26ra bitarteko gazteek parte hartu dezakete. Izena emateko azken eguna azaroaren 9a da. www.beldurbarik.org webgunean dagoen formularioa bete beharko dute horretarako.\nBi kategoria izango dira. 12-17 urte bitartekoentzako, eta 18-26 artekoentzako. Lehenengo saria irabazten duenari 200 euro emango diote; bigarren saria 100 euro izango dira.\nProiektuek Beldur Barik jarrera islatu behar dute. Alegia, emakumeen aurkako indarkeria gainditzeko harreman libre, parekide eta ez sexistak eraikitzeko konpromisoarekin bat egin behar du.


Zaporea da espainiarrek elikagai bat erosterakoan kontuan hartzen duten irizpide nagusia. | Consumer\nZaporea da espainiarrek elikagai bat erosterakoan kontuan hartzen duten irizpide nagusia.\nHamarretik zortzi prest daude produktu zaporetsuago batengatik gehiago ordaintzeko\nEspainiarren %99,2k uste du zaporea dela “irizpide nagusia” elikagai bat erosteko erabakian. Hori dela eta, inkestatutakoen% 82,5ek adierazi du, krisia gorabehera, gehiago ordainduko lukeela produktu zaporetsuagoagatik, prezio-aldea onargarria balitz.\nDatu horiek Tryp Network-ek Consumolab-en laguntzarekin egin eta atzo Madrilen aurkeztu zuen “Los españoles y el gusto 2009” izeneko azterlan batean ageri dira. Lan horrek erakusten duenez, gainera, espainiarren %46,7k uste du elikagaiek gero eta gustu gutxiago dutela.\nBestalde, kontsumitzaileen iritziz, itsasoko arrainak eta prestakinak, eta baita light edo osasungarritzat jotzen direnak ere, “ez dira aldatzen haien zaporea, eta aurreko urteetan bezala mantentzen dira”.\nAzterketa hori egiteko, 600 bat kata itsu behar izan zituzten 18 urtetik gorako Espainiako biztanleen ordezkari batzuek, sexuaren, adinaren eta eskualdearen arabera banatuta 2008ko abendutik 2009ko otsailera.


Irekia Eusko Jaurlaritza - Gobierno Vasco :: 2016ko Hauteskunde Autonomikoen ondoko INKESTA\n2016ko HAUTESKUNDE AUTONOMIKOETAKO PORTAERA\nIkerketa honen gai nagusia irailaren 25eko Hauteskunde Autonomikoetan EAEko biztanleek izandako hauteskunde portaera izan da.\nLanda lana hauteskundeen ondoko egunetan egin zen, 2016ko irailaren 26 eta 27an.\nHauteskundeek interes eta jarraipen zabala izan dute\nHerritarren %56k diote interes handia edo nahikoa izan dutela iragan irailaren 25eko Hauteskunde Autonomikoekiko; interesa oso antzekoa da 2012ko Hauteskunde Autonomikoekin (%57 izan ziren) eta Hauteskunde Orokorretako azken deialdiarekin (%54) alderatuta.\nHauteskunde hauek hizketa gai izan dira, askotan edo noizean behin, familiarekin %60rentzat eta lagunekin %51rentzat; portzentajea %29raino jaisten da lankide edo ikaskideei dagokienez.\nJendartearen %69k hautagairen baten elkarrizketa edo debaterik ikusi edo jarraitu du hauteskunde-kanpainan, %51k alderdiren baten programa edo propaganda irakurri du eta, aldiz, soilik %8 joan da bilera edo mitinen batera. EHBilduren eta Podemosen boto-emaileak dira informazioa, era batera edo bestera, gehien jarraitu dutenak.\nBestalde, herritarren %47k hauteskunde-aurreko inkesten berri izan dute, 2016ko azken hauteskundeetan baino gutxiagok (%60 izan ziren).\nBOTOARI BURUZKO IRITZIAK ETA HAUTESKUNDE PORTAERA\nHerritarren gehiengoak hauteskunde aurretik erabakia zuen bere portaera\nBoto-emaileen %79k kanpaina hasi aurretik erabakita zuten botoa ematera joango zirela, %11k kanpainan zehar erabaki zuten, %2k hauteskundeen aurreko egunean eta %8k hauteskundeen egunean. Azkenean botoa ematera joan ez zirenen artean, %51k kanpaina hasi aurretik erabaki zuten, %11k kanpainan zehar, %3k hauteskundeen aurreko egunean eta %29k hauteskunde egunean bertan.\nBotoa ematera joan ziren herritarren %62k botoa konbentzimenduz eman zuten, hainbat zalantzekin %13k eta aukera txarretan onena zela uste zutelako %23k. 64 urtez gorakoak nabarmendu dira botoa konbentzimenduz eman zutenen artean eta, bestalde, 46 urtez azpikoak aukera txarretan onena zela uste zutelako botoa eman zutenen artean. 2012ko Hauteskunde Autonomikoekin alderatuta, gehitu egin dira konbentzimenduz botoa eman zutela diotenak (%53 izan ziren).\nBotoa erabakitzean faktore garrantzitsuenak alderdi politikoa (%42) eta proposamen edo programak izan dira (%35), eta neurri txikiagoan hautagaia (%8).\nBotoa ematera joan zirenen %96 konforme daude emandako botoarekin.\nBotorik eman ez zutenen artean, %14k diote, emaitzak ikusita, nahiago luketela botoa ematera joan izan balira. Portzentaje hau %23raino igotzen da Gipuzkoan.\nEMAITZEN EZAGUTZA ETA BALORAZIOA\nGehiengo zabalak ezagutzen ditu emaitzak eta positibotzat ditu\nHerritarren %93k dakite EAJ izan dela botorik gehien lortu dituena, eta %68k diote Hauteskundeen emaitzak gehienbat positiboak direla, gehienbat negatiboak direla dioten %10aren aurrez aurre. Ehuneko hau 2011tik neurtutako altuena da eta dezente hazi da 2016ko Hauteskunde Orokorrekiko, orduan soilik %37k zioten emaitzak gehienbat positiboak zirela. Hauteskunde hauetako emaitzen balorazioa 2012koena baino positiboagoa izan da baita ere (%60 izan ziren).\nGobernu akordiorako nahiago diren aukeretan herritarrak banatuta daude: %18k PNV+EHBildu eta %16k EAJ+PSE-EE nahiago dute\nEAEko herritarrak Eusko Jaurlaritzaren osaketarako nahiago dituzten akordioen inguruan banatuta daude. EAJ eta EHBilduren arteko hitzarmena aukeratuko lukete %18k, EAJ eta PSE-EEren artekoa %16ek eta ez dakite edo ez dute erantzun %37k. Bestalde, %39k uste dute EAJ eta PSE-EEk egingo dutela gobernua osatzeko akordioa eta %45k ez dakite edo ez dute erantzun.\nIkerketa honen fitxa teknikoa zabaldu den txostenean kontsulta daiteke. Lagina 18 urtez gorako herritarrei zuzendua, EAE osorako 1000 lagunek osatua da. Elkarrizketak telefonoz egin dira. Lagin honi dagokion lagin errorearen estimazioa ±%3,16koa da EAE osorako, %95,5eko konfiantza mailarako, p=q=0,5 izanik. Informazio bilketa 2016ko irailaren 26 eta 27an egin zen.\nVitoria-Gasteizen, 2016ko irailaren 30ean


Olaplex No. 8 Bond Intensity Moisture Mask - 100ml\nHasiera / Best Sellers / Olaplex No. 8 Bond Intensity Moisture Mask - 100ml\nBERRIA Zer da: patentatutako OLAPLEX Bond Building teknologiarekin konposatutako konponketa-maskara honek distira, leuntasuna eta gorputza gehitzen ditu, kaltetutako ilea tratatzeko hezetasun bizia eskaintzen duen bitartean. Ile mota: zuzena, ondulatua, kizkurra eta ilezkoa Testura ilea: fina, ertaina eta lodia Ilea kezkatzen du: - Lehortasuna- Krispatua- Zuzentzea / Leuntzea Tekla Onurak: - 2x distira- 4x ...\nZer den: OLAPLEX Bond Building patentatutako teknologiari esker, maskara konponketa oso kontzentratzaile honek distira, leuntasuna eta gorputza ematen ditu kaltetutako ileak tratatzeko hezetasun bizia ematen duen bitartean.\nIle mota: Zuzena, Ondua, Kizkurra eta Korapiloa\nIle-testura: Ederra, ertaina eta lodia\n- Zuzentzea / Leuntzea\n- 2x distira\n- 4x hezetasuna\n- 6x leunagoa\n- Bis-Aminopropyl Diglycol Dimaleate: Hautsitako eta ahuldutako loturak berreraikitzen ditu.\nOsagai deiak: Produktu hau vegana da, glutenik gabea, krudeltasunik gabea eta birziklagarriak diren ontzietan dator.\nZer bestelakoa jakin behar duzu: OLAPLEX® produktu guztiek patentatutako loturak sortzeko teknologia dute, lotura hauskorrak sendotuz errutinaren urrats guztietan ahalik eta ile osasuntsuena lortzeko. Teknologia iraultzaile hori ile mota guztietako maskara tratamenduan sartzen da. Ikus ditzakezun konponketak eta moztu ezin dituzun emaitzak dira.\nEmaitza Klinikoak: - 2x distira *\n- 4x hezetasuna *\n- 6x leuntasuna * eta\n-% 94k gorputz gehiago ikusi dute **\n* Tresneria erabiliz egindako ikerketa kliniko independente baten arabera.\n* 80 pertsonarekin egindako kontsumoaren arabera (ile estilistak eta azken kontsumitzaileak)


Dirua kudeatzeko benetako sarrera - DSBC Financial Europe\nEtxea Ikuspegiak Dirua kudeatzeko benetako sarrera\nEguneratutako ordua: uzt 06, 2020, 10:09 (UTC+03:00)\nDirua kudeatzeko ekintza gure inguruan gertatzen ari da aspaldi. Mundua etengabe aldatzen ari da eta jendea nola moldatzen den moldatzen da. Dirua kudeatzeko sistema zaharrak ahultasuna erakutsi du: kutsadura, paper eta baliabide xahutzea. Internetek komunikatzeko modua ordezkatu duenaren antzera, ba al dago guk ordaintzeko eta irabazteko alternatibarik? Zer izango litzateke zure finantzak kudeatzeko modu hobea eta errazagoa balitz, hainbeste denbora eta baliabide gastatu gabe?\nDirua kudeatzeko sistema : zure laguntzaile bakar batean indartsu berria\nGarai hartan, jendeak bere fondo eta aktibo guztiak idatzitako koaderno baten barruan kudeatzen zituenean, negoziatzea eta inbertitzea eskuz dokumentatzen zen paperarekin. Bankuak izan ziren enpresa eta enpresa entitateek beren ondasunak kudeatu eta finantza egoerak aztertzeko aukera bakarra. Horrela, Internet eta lineako ordainketa plataformaren aurreko mundua ez zen gaur egun bezain dinamikoa eta bizkorra.\nHala ere, ikusi dugu nola Internetek jendea dena egiteko modua aldatu zuen ordainketa metodoen ideia berriekin batera. Lineako dirua bidaltzea garrantzitsua izan da mundu osoko pertsona eta enpresa gehienentzat. Kontu korrontearekin batera garatu da dirua kudeatzeko sistema , ezaugarri garrantzitsu bat bankuen antzeko zeregina betetzen du, baina askoz ere errazagoa eta arazorik gabea da. Pertsona fisikoek edo korporazioek orain beren diru-fluxua kudeatu dezakete ikuspegi guztiz eroso eta erabileran. SEPA (Euro Ordainketen Eremu Bakarra) bidez egindako transakzioekin - ordainketa-integrazio ekimen azkarra eta segurua, funtsak azkar jasotzea kudeatu dezakezu. Gainera, dirua kudeatzeko kontuek kuota gutxiago kobratzen dituzte eta gardentasuna bermatzen dute transakzio guztietan, sarrerako ordainketen buru onak mantentzen laguntzeko.\nNork pentsatu beharko luke dirua kudeatzeko kontuak irekitzea?\nDirua kudeatzeko kontuek zure beharrak aseko ote dituzten jakiteko ezinbesteko baldintza batzuk daude. Lehenik eta behin, transakzio errutina malgua duten moneta askotan nazioartean lan egin eta ordainketak jasotzen dituen pertsona bati eskudirua kudeatzeko kontu batean izena ematea gomendatzen zaio. Dirua kudeatzeko kontuek , adibidez, dirua bidaltzeko zerbitzu azkarra eta moneta truke-tasa onak dituzten ezaugarriekin, oreka osasuntsua mantendu nahi duen pertsona batek eskaintzen dituen abantailak aztertu beharko lituzke. Gainera, transakzio guztietan kobratzen den kuota baxua eta arrazoizkoa bermatzen da beti.\nPertsonak ez ezik, beren kutxako fluxua kudeatu behar duten bakarrak dira, baina baita enpresek ere beren negozioetarako finantza egoera zehatzak behar dituzte. Korporazioaren dirua kudeatzeko kontua ezinbesteko irtenbidea da negozio entitateentzat, batez ere transakzioen bolumena handia duten nazioarteko korporazioentzat. Enpresek dirua kudeatzeari dagokionez, finantza egoera gardena da helburu kezkatuena, konpainiaren egungo negozio egoera azalduko baitu.\nZergatik erregistratu dirua kudeatzeko kontuetan ? Zein enpresen dirua kudeatzeko kontua da onena zure erakundearentzat?\nGarai modernoan, munduak gauzak nola funtzionatzen duen nabarmen aldatzen duenean, enpresa multinazionalek pixkanaka ekoizpen lerroa beste herrialde batzuetara aldatzen dute, bulegoak eraikitzen dituzte baina, hala ere, penintsulako egoitza nagusia dute. Distantzia geografikoa dela eta, dirua kudeatzeko sistema eraginkorra eraikitzea negozioaren mantentze-lanetako asmo garrantzitsuenetako bat da.\nDSBC Financial Europe pozik dago bezeroei gertutik begiratzen dien enpresa batek dirua kudeatzeko sistema bat izateak zer aprobetxatu dezakeen:\nDirua bidaltzeko zerbitzu azkarra: funtsak ia berehala transferitu.\nArrazoizko kuota: DSBC Financial Europe kontuen arteko doako barne transferentziaren kostua.\nOrdainketa masiboa: DSBC Financial Europe korporazioko dirua kudeatzeko sistemarekin , zure fondoak langileen nominaren kontura transferitzea oso erraza da. Edozein gerta daiteke ukitu bakar baten barruan.\nEzaugarri horiek DSBC Financial Europe barruko kontuen arteko transakzioetarako doako politikarekin konbinatuz, zure erakundeak gure zerbitzutik ahalik eta etekin handiena atera eta zure finantzak ondo kudeatu ditzake.\nAurreratu gaur DSBC Financial Europe dirua kudeatzeko kontuekin!\nGozatu malgutasuna eta kuota merkea transakzio guztietan DSBC Financial Europe dirua kudeatzeko kontuekin . Gainera, dirua kudeatzea baino ezaugarri gehiago daude. Esan iezadazu dirua kudeatzeko kontuei buruzko informazio gehiago edo ezagutu DSBC Financial Europe buruz gehiago. Edozein zalantza izanez gero, hitz egin bezeroarentzako arreta zerbitzuetako ordezkariekin.\ndirua kudeatzeko sistema korporazioko dirua kudeatzeko sistema korporazioentzako dirua kudeatzea